
Riwayat Hidup 

Imam Ja'far Ash-Shodiq a.s. adalab anak dari Imam Muhammad al-Baqir bin As 
Sajjad bin Imam Husein As-Syahid bi karbala, shalawatullah wasalamuhu alaihim 
aj-main. Beliau dilahirkan di Madinah al-Munawwarah, di masa pemerintahan 
Abdul Malik bin Marwan, Dinasti Umayyah. Kehidupannya sarat dengan 
keilmuan dan ketaatan kepadaTuhan, sebab sejak kecilnya hingga selama 
sembilan belas tahun, beliau bernaung di bawah asuhan dan didikan ayahnya, 
Imam Muhammad al-Baqir. Setelah kepergian ayahnya yang syahid, maka sejak 
tahun 114 H beliau menggantikan posisi ayahnya sebagai pemimpin spiritual 
yang juga marji' dalam segala bidang ilmu atas pilihan Allah dan Rasul-Nya. 
Situasi politik di zaman Ja'far As-Shadiq a.s. sangat menguntungkan beliau. 
Sebab di saat itu terjadi pergolakan politik di antara dua kelompok yaitu Bani 
Umayyah dan Bani Abbasiah yang saling berebut kekuasaan. Dalam situasi 
politik yang labil inilah Imam Ja'far As-Shadiq a.s. mampu menyebarkan dakwah 
Islam dengan lebih leluasa. Dakwah yang dilakukan beliau meluas ke segenap 
penjuru, sehingga digambarkan murid beliau berjumlah empat ribu orang, yang 
terdiri dari para ulama, para ahli hukum dan bidang lainnya seperti, Jabir bin 
Hayyan At-Thusi, seorang ahli matematika, Hisyam bin al-Hakam, Mu'min Thaq 
seorang ulama yang disegani, serta berbagai ulama sunni seperti Sofyan ats- 
Tsauri, Abu Hanifah (pendiri mazbab hanafi) al-Qodi As-Sukuni dan lain-lain. 

Seperti yang digambarkan di atas bahwa di zaman Imam Ja'far terjadi 
pergolakan politik. Rakyat sudah jenuh berada di bawah kekuasaan Bani 
Umayyah dan muak melihat kekejaman dan penindasan yang dilakukan mereka 
selama ini. Situasi yang kacau dan pemerintahan yang mulai goyah 
dimanfaatkan oleb golongan Abbasiah yang juga berambisi kepada kekuasaan. 
Kemudian mereka berkampanye dengan berkedok sebagai "para penuntut balas 
dan bani Hasyim". 

Bani Umayyah akhirnya tumbang dan Bani Abbas mulai membuka kedoknya 
serta merebut kekuasaan dan Bani Umayyah. Kejatuhan Bani Umayyah serta 
munculnya Bani Abbasiah membawa babak baru dalam sejarah. Selang 
beberapa waktu ternyata Bani Abbas memusuhi Ahlu Bait dan membunuh 
pengikutnya. Imam Ja'far juga tidak luput dari sasaran pembunuban. Pada 25 
Syawal 148 H, al-Manshur membuat Imam Syahid dengan meracunnya. "Imam 
Ja'far ibn Muhammad, putra Imam kelima, lahir pada tahun 83 H/702 M. Dia 
wafat pada tahun 148 H/757 M, dan menurut riwayat kalangan Syiah diracun dan 
dibunuh karena intrik al-Manshur, khalifah Dinasti Abbasiyah. Setelah ayahnya 
wafat dia menjadi Imam keenam atas titah ilahi dan fatwa para pendahulunya 
( Thabathaba'i dalam "Islam Syiah (Asal-Usul dan Perkembanganny hal 233-234- 
235). 

Selama masa keimaman Imam ke-6 terdapat kesempatan yang lebih besar dan 
iklim yang menguntungkan baginya untuk mengembangkan ajaran-ajaran 
agama. Ini dimungkinkan akibat pergolakan di berbagai negeri Islam, terutama 
bangkit-nya kaum Muswaddah untuk menggulingkan kekhalifahan Bani 
Umayyah, dan perang berdarah yang akhirnya membawa kerutuhan dan 
kemusnahan Dinasti Umayyah. Kesempatan yang lebih besar bagi ajaran kaum 
Syiah juga merupakan hasil dari landasan yang menguntungkan, yang diciptakan 
Imam ke-5 selama 20 tahun masa keimamannya melalui pengembangan ajaran 
Islam yang benar dan pengetahuan Ahlu Bait. 

Imam telah memanfaatkan kesempatan ini untuk mengembangkan berbagai 
pengetahuan keagamaan sampai saat terakhir dari keimamannya yang 
bersamaan dengan akhir Dinasti Umayyah dan awal dari kekhalifahan Dinasti 
Abbasiyah. Dia mendidik banyak sarjana dalam berbagai lapangan ilmu 
pengetahuan aqliah (intelektual) dan naqliah (agama) seperti Zararah, 
Muhammad ibn Muslim, Mukmin Thaq, Hisyam ibn Hakam, Aban ibn Taghlib, 
Hisyam ibn Salim, Huraiz, Hisyam Kaibi Nassabah, dan Jabir ibn Hayyan, ahli 
kimia. Bahkan beberapa sarjana terkermuka Sunni seperti Sofyan Tsauri, Abu 
Hanifah pendiri madzhab Hanafi, Qadhi Sukuni, Qodhi Abu Bakhtari dan lain-lain, 
beroleh kehormatan menjadi murid-muridnya. Disebutkan bahwa kelas-kelas dan 
majelis-majelis pengajaranya menghasilkan empat ribu sarjana hadis dan ilmu 
pengetahuan lain. Jumlah hadis yang terkumpul dari Imam ke-5 dan ke-6, lebih 
banyak dari seluruh hadis yang pernah dicatat dari Imam lainnya. 

Tetapi menjelang akhir hayatnya, Imam menjadi sasaran pembatasan- 
pembatasan yang dibuat atas dirinya oleh al-Manshur, khalifah Disnati 
Abbasiyah, yang memerintahkan penyiksaan dan pembunuhan yang kejam 
terhadap keturunan nabi, yang merupakan kaum Syiah, hingga tindakan- 
tindakannya bahkan melampaui kekejaman kaum Umayyah. Atas perintahnya 
mereka ditangkap dalam kelompok-kelompok, beberapa dan mereka dibuang 
dalam penjara yang gelap dan disiksa sampai mati, sedangkan yang lain 
dipancung atau dikubur hidup-hidup atau ditempatkan di bawah atau di antara 
dinding-dinding yang dibangun di atas mereka. Hisyam, khalifah Dinasti 
Umayyah, telah memerintahkan untuk menangkap Imam ke-6 dan dibawa ke 
Damaskus. Belakangan, Imam ditangkap oleh Saffah, khalifah Dinasti Abbasiyah 
dan dibawa ke lraq. Akhirnya Al Manshur menangkapnya lagi dan dibawa ke 
Samarah untuk diawasi dan dengan segala cara mereka melakukan tindakan 
lalim dan kurang hormat dan berkali-kali merencanakan untuk membunuhnya. 
Kemudian Imam diizinkan kembali ke Madinah, di mana dia menghabiskan sisa 
hidupnya dalam persembunyian, sampai dia diracun dan dibunuh melalui upaya 
rahasia al-Manshur. 

Mendengar berita tewasnya Imam ke-6, Manshur menulis surat kepada gubenur 
Madinah, memerintahkan untuk pergi ke rumah Imam dengan dalih menyatakan 
belasungkawa kepada keluarganya, meminta pesan-pesan Imam dan wasiatnya 
serta membacanya. Siapapun yang dipilih oleh Imam sebagai pewaris dan 

penerus harus dipenggal kepalanya seketika. Tentunya tujuan Manshur adalah 
untuk mengakhiri seluruh masalah keimaman dan aspirasi kaum Syiah. Ketika 
gubenur Madinah, melaksanakan perintah tersebut, membacakan pesan terakhir 
dan wasiatnya, dia mengetahui bahwa Imam telah memilih empat orang dan 
bukan satu orang, untuk melaksanakan amanat dan wasiatnya yang terakhir, 
yakni khalifah sendiri, gubenur Madinah, Abdullah Aftah, putra Imam yang 
sulung, dan Musa, putranya yang bungsu. Dengan demikian rencana al-Manshur 
menjadi gagal". 

Meskipun Imam Jaa€™far telah syahid, namun peninggalannya, khususnya 
dalam bidang ilmu, telah membawa babak baru dalam perkembangan 
kebudayaan islam. 


Data Pribadi 


Nama 

Gelar 

Julukan 

Ayah 

Ibu 

Tempat/Tgl. 

Lahir 

Hari/Tgl. Wafat 

Umur 

Sebab 

Kematian 

Makam 

Jumlah Anak 

Anak Laki-laki 
Anak 

Perempuan 


: Ja'far 
: Ash-Shadiq 
: Abu Abdillah 
: Muhammad al-Baqir 
: Fatimah 

: Madinah, Senin 17 Rabiul Awal 83 H. 

: 25 Syawal 148 H. 

: 65 Tahun 

: Diracun oleh Manshur al-Dawaliki 
: Baqi', Madinah 

: 10 orang (7 laki-laki, 3 perempuan) 

: Ismail, Abdullah, al-Afthah, Musa al-Kadzim, lshaq, Muhammad 
al-Dhibbaja, Abbas, Ali 

: Fatimah, Asma, Ummu Farwah 


Satu Pengenalan Ringkas 

Imam Ja'far al-Sadiq AS adalah putera kepada Imam Muhammad ibn Ali AS. 
Imam Ja'far al-Sadiq AS lahir pada 17 Rabiul Awwal tahun 83 Hijrah iaitu pada 
zaman pemerintahan Abdul Malik bin Marwan. Ibu kepada Imam Ja'far al-Sadiq 
AS ialah Fatimah puteri kepada al-Qasim ibn Muhammad ibn Abi Bakar. Beliau 
AS merupakan anak sulung kepada Imam Muhammad al-Baqir AS. Saudara 
seibunya ialah Abdullah ibn Muhammad AS. 

Saudara-saudara-saudaranya yang berlainan ibu ialah Ibrahim dan Ubaydullah 
beribukan Umm Hakim puteri Asid ibn al-Mughirah al-Thaqafi, Ali dan Zaynab 
beribukan wanita hamba, dan juga Umm Salamah dari ibu wanita hamba. Beliau 
dibesarkan dengan asuhan ayahandanya Imam Muhammad al-Baqir AS dan 
perhatian datuknya Imam Ali Zainal Abidin AS. Imam Muhammad ibn Ali AS 
dikenali dengan panggilan Imam Muhammad "al-Baqir" yang membawa maksud 
pembelah ilmu. Gelaran ini telah diberikan oleh Rasulullah SAWA kepada beliau. 
Sebuah Hadith yang diriwayatkan oleh Jabir bin Abdillah al-Ansari, bermaksud: 

"Rasulullah SAWA bersabda kepadaku:"Akan berlaku nanti kamu hidup sehingga 
kamu bertemu dengan seorang daripada keturunanku dari al-Husayn AS 
bernama Muhammad, beliau akan memecahkan kebuntuan ilmu agama. Bila 
kamu menemuinya, sampaikan salamku kepadanya. [Syaikh al-Mufid, Al-lrshad, 
Bab fi Dzikir al-lmam Muhammad al-Baqir, hlm. 294]" 

Imam Ja'far al-Sadiq AS adalah cucu kepada Imam Ali Zainal Abidin iaitu 
ayahanda kepada Imam Muhammad al-Baqir AS. Imam Ali Zainal Abidin AS 
dikenali dengan panggilan "al-Sajjad" yang bermaksud yang banyak bersujud. 
Imam Ali Zainal Abidin AS dan puteranya Imam Muhammad al-Baqir AS hadir 
dalam peristiwa karbala yang menyayat hati itu. Imam Ali Zainal Abidin AS wafat 
pada tahun 95 Hijrah akibat diracun oleh khalifah al-Walid bin Abdul Malik. 

Pada zaman remajanya, Imam J'afar AS, turut menyaksikan kejahatan dinasti 
Bani Umayyah seperi al-Walid bin Abdul Malik (86-89H) dan Sulaiman bin Abdul 
Malik (96-99H). Kedua-dua bersaudara inilah yang terlibat dalam pakatan 
meracun Imam Ali Zainal Abidin AS pada tahun 95 Hijrah. Pada ketika itu Imam 
Ja'far al-Sadiq AS baru berusia kira-kira 12 tahun. Beliau juga dapat 
menyaksikan keadilan Umar bin Abdul Aziz 996-1 01 H). Pada zaman remajanya 
Imam Ja'far AS menyaksikan puncak kekuasaan dan kejatuhan Bani Umayyah. 

Tatkala al-Baqir AS kembali ke rahmatullah pada 7 Zul Hijjah 114 Hijrah, Imam 
Ja'far al-Sadiq AS berusia 31 tahun. Dengan kewafatan ayahandanya, Imam 
Ja'far al-Sadiq AS, menjawat jawatan Imam kaum Muslimin berdasarkan nas 
yang terang dari ayahandanya Imam Muhammad al-Baqir AS. Muhammad ibn 
Abi Umayr meriwayatkan dari Hisham ibn Salim dari Aba Abdillah Ja'far ibn 
Muhammad AS (beliau) berkata yang bermaksud: 

"Ketika ayahandaku menghampiri saat-saat kewafatannya, beliau berkata: "Ja'far 
aku memberikan kepadamu wasiat perintah kepadamu sypaya memperlakukan 
dan mengasuh pengikut-pengikutku dengan baik." "Semoga saya menjadi 
tebusanmu," Aku menjawab," Demi Allah, saya akan mendidik mereka supaya 
mereka memahami agama mereka, dengan itu mereka tidak perlu meminta 
nasihat dari sesiapa pun dari kalangan orang lain." [Syaikh al-Mufid, Kitabul 
Irshad, Bab Imam Ja'far b. Muhammad al-Sadiq AS] 

Terdapat lagi riwayat-riwayat lain yang menunjukkan hak Imamah Imam Ja'far al- 
Sadiq AS yang termasuk dalam 12 Imam dari Ahlul Bayt AS. Aban ibn Uthman 
meriwayatkan dari Abu al-Sabbah al-Kinani (beliau) berkata: 

"Abu Ja'far Muhammad AS ketika memandang anaknya Abu Abdillah Ja'far AS 
dan (beliau) berkata kepada kami: "Lihatlah lelaki itu? Dia adalah seorang yang 
Allah Yang Maha Tinggi dan Berkuasa firmankan:" Dan Kami hendak 
memberikan kurnia kepada orang-orang yang tertindas di bumi dan hendak 
menjadikan mereka Imam dan orang-orang yang mewarisi (Q28:5)." [Syaikh al- 
Mufid, Kitabul Irshad, Bab Imam Ja'far b. Muhammad al-Sadiq AS] 

Hisham ibn Salim meriwayatkan dari Jabir ibn Yazid al-Jufi: 
"Abu Ja'far Muhammad AS ketika ditanya tentang orang yang akan menjadi al- 
Qaim selepas beliau. Beliau menepuk-nepuk Aba Abdillah Ja'far AS dengan 
tangannya dan berkata:" Demi Allah, inilah lelaki dari keluarga Muhammad AS 
yang akan menjadi al-Qaim Imamah." [Syaikh al-Mufid, Kitabul Irshad, Bab Imam 
Ja'far b. Muhammad al-Sadiq AS] 

Yunus ibn Abd Rahman meriwayatkan dari Abd al-A'la dari kekuarga Sam, dari 
Abu Abdillah Ja'far AS (beliau) berkata: 

"Ayahku (Muhammad ibn Ali AS) mewasiatkan (kepada yang hadir). Ketika beliau 
hampir wafat, beliau berkata: "Panggil saksi-saksi untukku." Aku (Abu Abdillah 
Ja'far AS) memerintahkan empat orang lelaki dari Bani Ouraysh, di antara 
mereka ialah Nafi'. (Ayahku berkata):" Tulis wasiat ini, aku wasiatkan seperti 
Yakub mewasiatkan kepada anak-anaknya:" Anak-anakku, sesungguhnya Allah 
telah memilih agama ini bagimu, maka janganlah kamu mati kecuali dalam 
agama Islam (Q2:132)." Muhammad ibn Ali AS menyediakan wasiat terakhir ini 
kepada Ja'far ibn Muhammad AS. Beliau memerintahkan Ja'far mengkafaninya 
dengan jubah yang beliau sering gunakan untuk solat Jumaat, memakaikan 
beliau serban, membentuk kuburnya empat persegi, meninggikan kuburnya 
empat jengkal daripada bumi dan mengambil pakaian kotornya jauh daripadanya 
ketika pengkebumiannya. Kemudian beliau berkata kepada saksi-saksi:" Pergilah 
kamu semua semoga Allah mengasihi kamu semua." Ayah, aku berkata 
kepadanya (selepas mereka semua beredar)." Mengapakah mereka 
menyaksikan semua ini?" "Anakku," Beliau menjawab," Aku tidak mahu nanti 
kamu diatasi kerana dikatakan kamu tidak diwasiatkan. Aku mahu kamu 
mempunyai hujah dan bukti. "[Syaikh al-Mufid, Kitabul Irshad, Bab Imam Ja'far b. 
Muhammad al-Sadiq AS] 

Malahan hal tersebut telah dinyatakan dalam hadith Rasulullah SAWA. Shaykh 
Sulaiman Balkhi Hanafi meriwayatkan dalam Yanabi al-Mawaddah, 
meriwayatkan dari kitab Fara'ed al-Simtain oleh Humaini dari Mujahid, dari Ibn 
Abbas, bahawa seorang Yahudi bernama Na'tsal datang kepada Rasulullah 
SAWA dan berkata: 

"Wahai Muhammad! Aku akan bertanya anda beberapa perkara yang tidak 
menyenangkan hatiku seketika. Sekiranya anda dapat memberi jawapan 
kepadaku, nescaya aku akan memeluk Islam di tangan anda. Beliau SAWA 
bersabda:" Tanyalah wahai Abu 'Ammarah' Dia bertanya beberapa perkara 
sehingga dia berkata: Beritahukan kepadaku tentang wasi anda siapa dia? Tidak 
ada seorang nabi melainkan ada baginya seorang wasi. Dan sesungguhnya nabi 
kami Musa bin Imran telah berwasiatkan kepada Yusyu' bin Nun. Nabi SAWA 
menjawab:" Sesungguhnya wasiku ialah Ali ibn Abi Talib AS; selepas beliau ialah 
Hasan dan Husayn AS dan selepasnya ada sembilan orang yang kesemuanya 
adalah dari keturunan Husayn AS. Namakan mereka kepadaku. Beliau SAWA 
menjawab: Apabila wafatnya Husayn AS ialah anaknya Ali AS akan menjadi 
Imam; apabila wafatnya Ali ialah anaknya Muhammad; apabila wafatnya 
Muhammad ialah anaknya Ja'far; apabila wafatnya Ja'far ialah anaknya Musa; 
apabila wafatnya Musa ialah anaknya Ali; apabila wafatnya Ali ialah anaknya 
Muhammad; apabila wafatnya Muhammad ialah anaknya Ali; apabila wafatnya 
Ali ialah anaknya Hasan; apabila wafatnya Hasan ialah anaknya al-Hujjah 
Muhammad al-Mahdi. Bilangan mereka adalah dua belas orang..." [Yanabi al- 
Mawaddah, hlm.446-447] 

Akhirnya lelaki Yahudi itu memeluk Islam dan menceritakan bahawa nama-nama 
para Imam Dua Belas telah tertulis di dalam buku-buku para nabi yang terdahulu, 
dan ia termasuk di antara apa yang telah dijanjikan oleh Musa AS. 

Allamah al-Hilli dsalam al-Babu l-Hadi 'Ashar juga meriwayatkan sebuah hadith 
yang diriwayatkan daripada Jabir bin Abdullah al-Ansari: 
"Apabila Allah Yang Maha Tinggi berfirman:" Wahai orang-orang yang beriman! 
Taatilah Allah dan taatilah Rasul dan Ulil Amri di antara kamu (Q4:58), aku 
berkata: Wahai Rasulullah kami mengetahui dan mengenal Allah dan kami 
mentaatiNya dan kami mengetahui dan mengenal anda dan mentaati anda tetapi 
siapakah yang dimaksudkan dengan Ulil Amri itu, yang Allahj perintahkan kami 
mentaati mereka? Beliau bersabda," Wahai Jabir, mereka adalah pengganti- 
penggantiku dan memiliki autoriti selepasku. Yang pertama ialah Ali, kemudian 
anaknya Hasan, kemudian Husayn, kemudian Ali ibn Husayn, kemudian 
Muhammad ibn Ali dan kamu akan nanti menemuinya, Wahai Jabir, apabila 
kamu bertemu dengannya sampaikanlah salamku kepadanya, kemudian Ja'far 
ibn Muhammad, kemudian Musa ibn Ja'far, kemudian Ali ibn Musa, kemudian 
Muhammad ibn Ali al-Jawad, kemudian Ali ibn Muhammad, kemudian Hasan ibn 
Ali, kemudian Muhammad ibn al-Hasan yang akan memenuhi bumi ini dengan 
keadilan sebagaimana ketika itu ia dipenuhi dengan kezaliman." 

Dalam hal ini al-Kulaini dalam al-Kafi meriwayatkan satu hadith yang panjang 
dari Imam Ja'far al-Sadiq AS daripda Abu Basir (beliau berkata): 
"Aku bertanya kepada Aba Abdillah AS tentang firman Allah AZWJ 'Taatilah Allah, 
taatilah Rasul dan Ulil Amri di antara kamu'. Beliau menjawab," la (ayat ini) 
diwahyukan berkenaan Ali ibn Talib, al-Hasan dan al-Husayn AS." Aku berkata 
kepadanya," Mereka berkata," Maka mengapa Allah AZWJ tidak menamakan Ali 

dan Ahlul Bayt di dalam KitabNya?" Beliau AS menjawab," Jelaskan kepada 
mereka: Perintah berkenaan solat diturunkan kepada Rasulullah SAWA tetapi 
Allah tidak menjelaskan perinciannya tiga atau empat rakaat, oleh itu Rasulullah 
SAWAIah yang akan menjelaskannya. Dan Dia menurunkan perintah berkenaan 
zakat dan tidak menjelaskan perinciannya bahawa bagi setiap empat puluh 
dirham (zakatnya) satu dirham sehingga Rasulullah SAWA menjelaskan hal itu 
kepada mereka. Dan Dia menurunkan perintah Haji tetapi Dia tidak berfirman," 
Tawaf keliling Ka'abah tujuh kali," sehingga Rasulullah SAWA menjelaskan 
perkara itu kepada mereka. Dia ayat, " Taatilah Allah dan taatilah Rasul dan Ulil 
Amri di antara kamu, " diturunkan dan ia diwahyukan berkenaan dengan Ali, al- 
Hasan, al-Husayn dan Rasulullah SAWA menjelaskannya tentang Ali, "Maka 
barang siapa yang mengakui aku mawlanya maka Ali adalah mawlanya juga." 

Dan dia SAWA bersabda," Aku perintahkan kamu mentaati Allah AZWJ supaya 
tidak memisahkan kedua-duanya sehingga kedua-duanya menemuiku di al- 
Hawd ( telaga di syurga), dan Dia memperkenankan permintaanku itu. Dan dia 
SAWA bersabda," Mereka tidak akan memesungkan kamu dari jalan petunjuk 
dan tidak akan membawa kamu ke jalan kesesatan." Sekiranya Rasulullah 
SAWA mendiamkan diri tentang hal itu dan tidak menjelaskan siapa Ahlul Bayt, 
sudah tentu ahli rumah sipolan dan sipolan akan menuntut hak tersebut. Walau 
bagaimanapun AZWJ telah menurunkan perkara itu dalam KitabNya, 
mengesahkan sabda NabiNya:" Ahlul Bayt, sesungguhnya Allah bermaksud 
hendak menghilangkan kamu dari kekotoran wahai Ahlul Bayt dan 
membersihkan kamu dengan sebersih-bersihnya (Q33:33)," dan mereka adalah 
Ali, al-Hasan, al-Husayn dan Fatimah AS. Rasulullah SAWA memasukkan 
mereka dalam selimut di rumah Umm Salamah, kemudian berkata: Allahumma, 
sesungguhnya bagi setiap nabi ada Ahlnya dan Thaqlnya dan mereka ini adalah 
Ahl dan Thaqlku." Apabila Rasulullah SAWA wafat Ali adalah awla kepada 
mereka kerana Rasulullah SAWA telah menjelaskan hal itu dengan menyuruhnya 
berdiri dan mengangkat tangannya. 

Dan apabila Ali wafat, beliau tidak akan dan tidak mungkin memasukkan 
anaknya Muhammad ibn Ali atau al-Abbas ibn Ali atau anak-anaknya yang lain 
ke dalam (maksud) Ahlul Bayt. Jika beliau berbuat demikian tentulah al-Hasan 
dan al-Husayn akan berkata: Allah Tabaraka Wa Ta'ala menurunkan hal itu 
tentang kamu sebagaimana Dia menurunkan hal itu tentang kami. Dia 
memerintahkan ketaatan kepada kami sebagaimana Dia perintahkan ketaatan 
kepada kamu. Apabila Ali wafat, al-Hasan adalah orang yang paling awla kerana 
umur beliau lebih tua. Di saat kewafatannya beliau tidak akan dan tidak mungkin 
memasukkan anak-anaknya atau beliau berdalilkan ayat Allah AZWJ," Dan 
orang-orang yang mempunyai hubungan darah satu sama lain lebih berhak di 
dalam Kitab Allah. (Q:33;6)", menetapkan hak Imamah untuk anak-anaknya. Jika 
beliau berbuat demikian al-Husayn akan berkata," Allah telah memerintahkan 
ketaatan kepadaku sepertimana Dia telah memerintahkan ketaatan kepada 
kamu dan bapa kami dan Rasulullah SAWA menjelaskan kepada orang ramai 
tentang diri kami seperti juga dia mejelaskan kepada mereka tentang diri kamu 

dan bapa kami dan Dia menghilangkan kekotoran dari kami seperti juga Dia 
menghilangkan segala kekotoran dari diri kamu dan bapa kami." Oleh itu apabila 
hal itu sampai kepada al-Husayn, tidak ada seorangpun dari keluarganya yang 
menuntut hak Imamah sebagaimana dia boleh menuntut hak tersebut daripada 
saudaranya atau bapanya, jika mereka hendak memisahkan hak Imamah 
daripada dirinya tetapi tidak berbuat demikian. Apabila saatnya sampai kepada 
al-Husayn dan hak Imamah terus berjalan menurut tafsiran ayat:" Dan orang- 
orang yang mempunyai hubungan darah satu sama lain lebih berhak di dalam 
Kitab Allah." Kemudian ia dipegang oleh Ali ibn Husayn selepas al-Husayn, dan 
selepas Ali ibn al-Husayn dipegang pula oleh Muhammad ibn Ali. Dan dia (Ja'far 
al-Sadiq AS) berkata," Kekotoran (al-rijsa) dalam ayat ini membawa maksud 
ragu-ragu (shakk) dan demi Allah kami tidak pernah ragu-ragu tentang Rabb 
kami."[AI-Kafi, Kitabul Hujjah, IV, Bab 64, hadith 757-1] 

Kasysyi [Rijal, hlm.418] meriwayatkan ucapan Amr ibn Huraits di hadapan Imam 
Ja'far al-Sadiq AS, berbunyi: 


"Saya hendak melukiskan Din (agama) saya dan apa yang saya percaya, supaya 
anda dapat mengukuhkan iman saya. Dia saya adalah bahawa saya bersaksi 
bahawa tiada Tuhan melainkan Allah dan Muhammad adalah Rasul dan 
hambaNya. Saya percaya bahawa kedatangan Hari Pengadilan itu adalah pasti, 
dan bahawa Allah akan membangkitkan orang-orang yang ada di dalam kubur. 
Saya percaya ada kewajipan solat, membayar zakat, puasa dalam bulan 
Ramadhan, dan kewajipan menunaikan ibadah Haji ke Ka'abah bagi yang 
mampu. Saya bersaksi pada wilayah (kepimpinan) Ali ibn Abi Talib, pemimpin 
kaum beriman (Amirul Mu'minin) setelah Rasul Allah, semoga Allah melimpahkan 
rahmat atas keduanya dan wilayah al-Hasan an al-Husayn, wilayah Ali ibn al- 
Husayn, dan wilayah Muhammad al-Baqir AS, dan sesudahnya wilayah anda 
(Imam Ja'far al-Sadiq AS). Saya bersaksi bahawa kalian adalah para Imam. 
Dalam Din ini saya hidup dan dalam Din ini saya mati, serta inilah Din yang 
dengannya saya menyembah Allah." 

Mendengar ini, Imam Ja'far al-Sadiq AS berkata: 

"Demi Allah, ini sesungguhnya adalah Dinku dan Din ayah-datukku, yang 
menyembah Allah secara terbuka dan rahsia, maka takutlah kepada Allah dan 
jagalah lidahmu dari berkata yang bukan-bukan kecuali hal yang baik-baik." 

Nash-nash yang sahih dari Rasulullah SAWA tentang hak Imamah khusus bagi 
12 Imam Ahlul BaytAS adalah banyak. 

Al-Qunduzi al-Hanafi juga telah meriwayatkan hadith daripada Jabir, dia berkata: 
"Rasulullah SAWA bersabda:" Akulah penghulu para Nabi dan Ali adalah 
penghulu para wasi. Dan sesungguhnya para wasi selepasku ialah dua belas 
orang, pertamanya Ali dan yang terakhir Qaim al-Mahdi. [Yanabi al-Mawaddah, 
hlm.445]" 

Muslim juga meriwayatkan dalam di dalam hadithnya daripada Nabi SAWA 
beliau bersabda: 

"Agama sentiasa teguh sehingga hari Qiamat dan dua belas khalifah memimpin 
mereka, semuanya daripada Ouraisy." [Sahih Muslim, hlm.79] 

Al-Tirmidzi di dalam Sunannya [Al-Sunan, II, hlm.110] mencatatkan hadith 
tersebut dengan lafaz amir bukan khalifah. Al-Bukhari di dalam Sahihnya 
meriwayatkannya daripada Jabir bin Samurah bahawa Nabi SAWA bersabda: 
"Selepasku ialah dua belas amir. Maka beliau berucap dengan perkataan yang 
aku tidak mendengarnya. Bapaku memberitahuku bahawa beliau bersabda: 
"Semuanya daripada Ouraisy." [Sahih, IV, hlm.120] 

Sayyid Hasyim al-Bahrani di dalam Ghayah al-Maram telah menjelaskan hadith 
dua belas imam sebanyak enam puluh enam riwayat dengan sanad-sanadnya 
menurut metodologi Ahlul Sunnah wal-Jamaah [Ghayah al-Maram, I, hlm.309]. 

Di antara kitab-kitab yang menyebut hadith-hadith dua belas khalifah ialah 
ManaqibAhmad bin Hanbal, Musnad Ahmad bin Hanbal, Syarh Nahj al-Balaghah 
karangan Ibn Abil Hadid, Musnad Abi Ya'la al-Mansuli, al-lsabah Ibn Hajar al- 
Asqalani, Dhakha'ir al-Uqba karangan Muhibuddin al-Tabari, Fusul al-Muhimmah 
Ibn al-Sibagh al-Maliki dan lain-lain lagi. 


Keperibadian Imam Ja'far al-Sadiq AS 


Rujukan sumber sejarah menampilkan bahawa Imam Ja'far al-Sadiq AS sebagai 
seorang tokoh yang sangat dihormati dan dimuliakan pada zamannya. 

Menurut Yakubi bahawa sudah menjadi kelaziman bagi ulama yang 
menyampaikan sesuatu dari beliau mengatakan: 

"Si alim (Imam Ja'far al-Sadiq AS) memberitahu kita." 

Bahkan para pakar hukum Madinah iaitu Imam Malik bin Anas (95-1 79H) 
diriwayatkan pernah berkata apabila ia mengutip hadith dari Imam Ja'far AS, 
beliau berkata: 

"Si Tsiqah Ja'far ibn Muhammad sendiri mengatakan kepadaku bahwa..." 

Imam Malik menceritakan peribadi Imam Ja'far al-Sadiq AS dalam kitab Tahdhib 
al-Tahdhib, Jilid 2, hlm. 104: 

"Aku sering mengunjungi al-Sadiq. Aku tidak pernah menemui beliau kecuali 
dalam salah satu daripada keadaan-keadaan ini: 1) beliau sedang solat, 2) 
beliau sedang berpuasa, 3) beliau sedang membaca kitab suci al-Qur'an. Aku 
tidak pernah melihat beliau meriwayatkan sebuah hadith daripada Nabi SAWA 
tanpa taharah. Beliau seorang yang paling bertagwa, warak, dan amat terpelajar 

selepas zaman Nabi Muhammad SAWA. Tidak ada mata yang pernah, tidak ada 
telinga yang pernah mendengar dan hati ini tidak pernah terlintas akan 
seseorang yang lebih utama (afdhal) melebihi Ja'far bin Muhammad dalam 
ibadah, kewarakan dan ilmu pengetahuannya." 

Pada suatu ketika khalifah al-Mansur Abbasiyyah ingin mengadakan perbahasan 
di antara Abu Hanifah dengan Imam Ja'far al-Sadiq AS. Khalifah bertujuan untuk 
menunjukkan kepada Abu Hanifah bahawa orang ramai sangat tertarik kepada 
Imam Ja'far ibn Muhammad kerana ilmu pengetahuannya yan gluas itu. Khalifah 
al-Mansur meminta Abu Hanifah menyediakan soalan-soalan yang sukar untuk 
diajukan kepada Imam Ja'afar ibn Muhammad AS di dalam perbahasan itu nanti. 
Sebenarnyar al-Mansur telah merancang untuk menewaskan Imam Ja'far ibn 
Muhammad AS dengan cara itu dan membuktikan kepada orang ramai bahawa 
Ja'far ibn Muhammad tidaklah luas ilmunya. Menurut Abu Hanifah," Al-Mansur 
meminta aku datang ke istananya ketika aku tidak berada di Hirah. 

Ketika aku masuk ke istananya, aku melihat Ja'far ibn Muhammad duduk di sisi 
al-Mansur. Apabila aku memandang Ja'far ibn Muhammad, jantungku 
bergoncang kuat, ras gementar dan takut menyelubungi diriku terhadap Ja'far ibn 
Muhammad lebih daripada al-Mansur. Selepas memberikan salam, Mansur 
memintaku duduk dan beliau memperkenalkanku kepada Ja'far ibn Muhammad. 
Kemudian al-Mansur memintaku mengemukakan soalan-soalan kepada Ja'far 
ibn Muhammad. Aku pun mengemukakan soalan demi soalan dan beliau 
menjawab soalan-soalan tersebut satu persatu, mengeluarkan bukan sahaja 
pendapat ahli-ahli feqah lraq dan Madinah tetapi juga mengemukakan 
pandangannya sendiri sama ada beliau menerima atau menolak pendapat- 
pendapat orang lain itu sehingga beliau selesai menjawab semua empat puluh 
soalan yang sukar yang telah aku sediakan untuknya. 

Abu Hanifah berkata," Tidakkah telah aku katakan bahawa dalam soal ahkam, 
orang yang paling alim dan mengetahui adalah orang yang mengetahui 
pendapat-pendapat orang lain?" Lantaran selepas pengalaman itu, Abu Hanifah 
berkata," Aku tidak pernah melihat seorang ahli feqah yang paling alim selain 
Ja'far ibn Muhammad. "[Muwaffaq, Manaqib Abu Hanifah, Jilid I, hlm. 173; 
Dzahabi, Tadhkiratul Huffadz, Jilid I, hlm. 157] 

Zaid bin Ali pernah berkata," Sepanjang masa Allah melalui seorang lelaki 
daripada kami Ahlul Bayt tidak akan mengizinkan manusia memberikan alasan 
yang mengatakan bahawa mereka tidak mengetahui hukum-hukumNya. Di 
zaman kami orang itu ialah anak saudaraku, Ja'far; sesiapa yang menentangnya 
tidak akan mendapat petunjuk." [Manaqib Shar Ashub, Jilid 3, hlm. 147] 

Yakubi meriwayatkan Mansur al-Dawaniqi berkata," Ja'far adalah dari golongan 
yang Allah firmankan: 

"Kemudian Kami wariskan Kitab al-Quran itu kepada orang-orang dari hamba 
Kami yang telah Kami pilih (Surah al-Fathir:32)" Ja'far adalah dari kalangan 
orang-orang yang telah Allah pilih dan dari kalangan yang melebihi orang lain 
dalam kebaikannnya. Dari keluarga Nabi SAWA sentiasa ada seorang ulama 
yang mengetahui hadith-hadith Nabi secara keseluruhan dan mengajarnya 
kepada orang lain. Pada zaman kami orang itu ialah Ja'far ibn Muhammad." 
[Tarikh Ya'qubi, Jilid 3, hlm. 117] 

Al-Syahrastani mengungkapkan tentang Imam Ja'far al-Sadiq AS: 
"Ilmunya sangat luas menyangkut agama dan adab, la sangat menguasai 
falsafah, memperolehi kesolehan besar di dunia dan sepenuhnya menjauhi hawa 
nafsu, la hidup di Madinah cukup lama untuk memberi manfaat yang besara 
pada aliran yang mengikutinya dan memberikan kepada sahabat-sahabatnya 
kelebihannya dalam hal ilmu pengetahuan yang tersembunyi..." [Milal, Jilid I, hlm. 
166] 

Syaikh al-Mufid mencatatkan: 

"Al-Sadiq Ja'far ibn Muhammad ibn Ali ibn al-Husayn AS adalah khalifah selepas 
bapanya Muhammad ibn Ali AS, wasinya, al-qaim bi-al-imammah selepas 
Muhammad ibn Ali AS. Beliau seorang yang fadl di kalangan mereka, seorang 
yang paling dimuliakan, tinggi kedudukannya sama ada di kalangan syi'ah dan 
bukan syi'ah. Orang meriwayatkan daripadanya tentang hal ehwal agama. Ulama 
terpelajar meriwayatkan daripadanya hal ehwal agama dan di kalangan Ahlul 
Bayt beliaulah orang yang paling banyak meriwayatkan hadith-hadith. Malahan 
dari kalangan keluarga Nabi SAWA banyak meriwayatkan hadith-hadith dripada 
beliau. Ahli-ahli hadith banyak meriwayatkan hadith-hadith yang disandarkan 
kepadanya." 

Imam Ja'far al-Sadiq AS sering berkata: 

"Hadith-hadith yang aku keluarkan adalah hadith-hadith dari bapaku. Hadith- 
hadith dri bapaku adalah dari datukku. Hadith-hadith dari datukku adalah dari Ali 
ibn Abi Talib, Amirul Mu'minin. Hadith-hadith dari Amirul Mu'minin Ali bin Abi Talib 
adalah hadith-hadith dari Rasulullah SAWA dan hadith-hadith dari Rasulullah 
SAWA adalah wahyu Allah Azza Wa Jalla."[AI-Kulaini,al-Kafi, Juzuk I, hadith 154- 
14] 


Suasana Politik Pada Zaman Imam Ja'far al-Sadiq AS 

Setelah wafat ayahandanya Imam Muhammad al-Baqir AS, Imam Ja'far al-Sadiq 
menggantikan ayahandanya sebagai Imam kaum Muslimin yang keenam sesuai 
dengan hadith-hadith yang menetapkannya. Beliau menjadi Imam kaum 
Muslimin dari tarikh 7 Zul Hijjah tahun 114 Hijrah hingga 15 Rejab 148 hijrah iaitu 
selama kira-kira 34 tahun. Beliau menjadi Imam ketika berusia kira-kira 31 tahun 
dan wafat ketika umurnya mencapai 65 tahun. Dengan ini juga bermakna Imam 
Ja'far al-Sadiq AS dapat hidup melalui zaman keruntuhan Bani Umayyah dan 
permulaan Dinasti Bani Abbasiyyah. 

Zaman remajanya Imam Ja'far al-Sadiq AS melalui zaman khalifah Bani 
Umayyah yang terdiri daripada al-Walid bin Abdul Malik (86-96H), Sulaiman bin 
Abdul Malik (96-99H), Umar bin Abdul Aziz 96-1 01 H), dan di zaman awal 
dewasannya Imam al-Sadiq AS melalui zaman Yazid bin Abdul Malik (101-105H), 
dan di zaman beliau AS menjadi Imam kaum Muslimin, beliau AS melalui zaman 
pemerintahan Hisyam bin Abdul Malik (105-125H), Al-Walid bin Yazid (125- 
126H), Yazid bin Al-Walid (126H), Ibrahim bin Al-Walid (126H), dan Marwan bin 
Muhammad (127-132H). Seterusnya Imam Ja'far al-Sadiq AS melalui pula 
zaman awal pemerintahan Bani Abbasiyyah iaitu zaman khalifah al-Saffah dan 
al-Mansur (136-158H). 

Kezaliman Khalifah-khalifah Bani Umayyah 


Al-Walid bin Abdul Malik adalah orang yang bertanggungjawab ke atas 
pembunuhan datuk Imam Ja'far al-Sadiq AS, Imam Ali Zainal Abidin AS pada 
tahun 95 Hijrah. Al-Walid berasa cemas melihat kedudukan Imam Ali Zainal 
Abidin AS yang semakin tinggi dan peribadinya yang semakin dicintai rakyat. Al- 
Walid sangat khuatir kedudukan Imam Ali Zainal Abidin yang akan mengancam 
kekuasaannya. Maka pada tahun 95H, dengan perantaraan saudaranya 
Sulaiman bin Abdul Malik, ia mengutuskan seseorang untuk meracunnya secara 
sulit. 

Al-Masudi meriwayatkan: 

"Walid adalah penguasa yang zalim. Bapanya mencadangkan supaya al-Walid 
memuliakan Hajjaj bin Yusuf; memakai kulit harimau bintang dan bersedia 
dengan pedang untuk membunuh sesiapa sahaja yang menentangnya." Al-Walid 
mematuhi cadangan bapanya itu. Beliau seperti juga bapanya membiarkan al- 
Hajjaj bertindak sesuka hatinya, membunuh dan menyeksa penentang- 
penentangnya. Al-Hajjaj membunuh Sa'id bin Jubayr pada zaman al-Walid. 
Tersebut dalam kitab Tarikh Ibn Jawzi bahawa penjara al-Hajjaj hanya terdiri 
daripada dinding sahaja tanpa bumbung untuk melindungi banduan-banduan 
daripada panas terik dan dingin. Masudi menulis: " Bilangan orang yang dibunuh 
oleh al-Hajjaj ialah sebanyak kira-kira 120,000 orang tidak termasuk bilangan 
yang dibunuh dalam peperangan. Ketika beliau meninggal dunia tedapat kira-kira 
50,000 orang lelaki dan 30,000 orang perempuan dalam penjaranya dan 16,000 
orang perempuan daripada 30,000 orang tadi dalam keadaan tidak berpakaian." 

Inilah panglima yang dilantik oleh Abdul Malik bin Marwan bapa al-Walid dan al- 
Hajjaj inilah yang dimuliakan oleh al-Walid bin Abdul Malik. 

Apabila Hajjaj mencapai usia 54 tahun beliau menderita sakit perut yang 
berlangsung selama 15 hari. Dalam tempoh tersebut dia menyedari kematian 
sudah menghampirinya. Tabib yang dipanggil untuk merawarnya mengikat 
secebis daging dan dimasukkan ke dalam tekaknya. Apabila dikeluarkan daging 
itu, tabib itu mendapati sejumlah ulat yang telah melekat kepadanya. Dalam 
tempoh penderitaan itu, al-Hajjaj juga mengalami penyakit kesejukan dan 
mengigil. Al-Hajjaj diletakkan di sisi unggun api yang besar yang mampu 
membakar kulitnya tetapi dia tidak merasakannya. Al-Hajjaj menghubungi Hasan 
al-Basri. Hasan al-Basri berkata:" Aku telah menjelaskan kepada kamu supaya 
jangan mencabul hak hamba-hamba Allah tetapi kamu telah melakukan lebih 
dahsyat daripada itu." Hajjaj berkata:" Aku tidak meminta kamu mengubatiku 
tetapi aku hanya kamu berbuat sesuatu supaya aku tidak mati secepat mungkin." 
Al-Hajjaj akhirnya mati juga. Ketika berita kematiannya sampai kepada Hasan al- 
Basri, beliau lantas bersujud syukur kepada Allah SWT dan berkata:" Wahai 
Tuhan, sebagaimana Engkau telah mencabut nyawanya maka hentikanlah 
dasar-dasarnya yang cabul itu." Hajjaj di kuburkan di Wasit. Al-Walid mengatus 
majlis perkabungan ke atas kematiannya. Allah SWT telah menghina kematian 
Hajjaj bin Yusuf tetapi al-Walid bin Abdul Malik mahu memuliakannya. 

Al-Walid bin Abdul Malik meninggal dunia selepas memerintah selama 9 tahun 1 
bulan dan jawatan khalifah kemudian disandang pula oleh saudaranya Sulaiman 
bin Abdul Malik. Pada masa ini usia Imam Ja'far AS kira-kira 13 tahun. Jawatan 
Imam kaum Muslimin di pegang oleh ayahandanya Imam Muhammad al-Baqir 
AS. Di zaman pemerintahan Sulaiman (96-99H), tidak ada apa-apa 
pembangunan dan kebajikan yang dilakukannya selain daripada membina 
istana-istana yang cantik untuk mengisi wanita dan jariah yang cantik-cantik bagi 
keperluan peribadinya. Ahli sejarah tidak begitu banyak mencatat riwayat 
hidupnya selain daripada beberapa peristiwa kejam yang dilakukannya ke atas 
pemimpin-pemimpin Islam yang telah berjasa di zaman pemerintahan khalifah- 
khalifah sebelumnya. Sulaiman bertanggugjawab mengbunuh Muhammad bin 
Qasim yang telah membuka Sind di India. Beliau turut membunuh Outaibah bin 
Muslim yang telah membuka wilayah Khurasan dan sekitarnya. Beliau juga 
membunuh Musa bin Nusair yang telah membuka Sepanyol. Faktor utama 
pembunuhan-pembunuhan itu ialah iri hati dan curiga terhadap panglima- 
panglima itu yang dijangka akana menggulingkannya daripada takhta kerajaan. 

Sulaiman bin Abdul Malik meninggal dunia pada hari Jumaat 20 Safar 99 Hijrah 
dan pada hari yang sama Umar bin Abdul Aziz dilantik menjadi khalifah baru Bani 
Umaiyyah yang kelapan. Usia Imam Ja'far al-Sadiq AS ketika itu kira-kira 16 
tahun. Khalifah Umar bin Abdul Aziz dibesarkan dalam keluarga Bani Umaiyyah 
yang mencerca Imam Ali AS di atas mimbar pada hari Jumaat. Namun demikian 
gurunya yang bernama Ubaydullah bin Abd bin Utbah bin Mas'ud adalah 
pengikut setia Imam Ali AS dan Ahlul Bayt AS tetapi beliau tidak mengisytiharkan 

pendiriannya itu secara terang-terangan kerana khuatir akan keselamatan 
nyawanya. Ketika Umar masih kecil, Ubaydullah mendapat kesempatan 
menjelaskan Umar tentang kebesaran dan kemuliaan Imam Ali AS. 

Kisah bagaimana cercaan terhadap Imam Ali AS dihentikan oleh Umar bin Abdul 
Aziz diceritakan oleh Ibn Athir dan Ibn Abil Hadid seperti berikut: 
"Aku (Umar bin Abdul Aziz) belajar Qur'an daripada seorang keturunan Atbah bin 
Masud. Pada suatu hari beliau berjalan melintasi aku ketika aku sedang bermain 
dengan kawan-kawanku dan mencerca Saidina Ali. Beliau nampak tidak senang 
apabila menyaksikan hal ini dan terus ke masjid. Aku mengekori beliau ke masjid 
untuk mempelajari al-Qur'abn daripadanya. Guruku tidak memperdulikanku dan 
memanjangkan solatnya dan nampaknya beliau tidak menyukai perbuatan aku 
tadi. Aku bertanya kepadanya mengapa beliau tidk menyukai perbuatan aku itu. 
Beliau bertanya kepadaku:" Adakah kamu juga mencerca Saidina Ali selama 
ini?" Aku mengiyakannya. Beliau berkata:" Dari mana kamu dapat tahu Saidina 
Ali dibenci Allah SWT? Aku berkata: " Adakah Ali salah seorang ahli Badar?" 
Beliau berkata:" Kejayaan Perang Badar adalah untuk Ali." Aku berkata:" Aku 
tidak akan mencerca Saidina Ali pada masa akan datang." Guruku meminta aku 
berjanji bahawa aku tidak akan melakukan perbuatan mencerca Saidina Ali pada 
masa akan datang dan aku pun memenuhi permintaannya itu." 

Umar bin Abdul Aziz selanjutnya berkata: 


"pada Hari Jumaat ayahku berdiri di atas mimbar di Madinah menyampaikan 
khutbah dan berucap dengan fasihnya. Walau bagaimanapun apabila dia sampai 
kepada kata-kata cercaan kepada Saidina Ali dia menjadi tergagap-gagap, 
rendah suara dan mendapati sukar untuk menyatakan cercaan itu. Aku 
memikirkan hal itu. Pada suatu hari aku bertanya kepada ayahku:" Ayah seorang 
pemidato yang fasih." Ayahku berkata:" Engkau menyedari perkara itu?" Aku 
menjawab:" Ya." Ayahku kemudian berkata:" Jika orang-orang Syria dan lain-lain 
mengetahui kebaikan-kebaikan Ali, mereka tidak akan mentaati kita sebaliknya 
mereka akan menyebelahi keturunan Ali." Aku ingat kata-kata ini dan kata-kata 
guruku semas aku kecil dulu dan aku berjanji kepada Allah AZWJ seandainya 
aku menduduki jawatan khalifah, aku akan menghentikan cercaan terhadap 
Saidina Ali." 

Umar bin Abdul Aziz menunaikan janjinya dan melarang cercaan terhadap 
Saidina Ali di atas mimbar dan memerintahkan ayat berikut dibaca bagi 
menggantikan cercaan tersebut:" Sesungguhnya Allah menyuruh (kamu) berlaku 
adil dan berbuat kebajikan, memberi kepada kaum kerabat dan Dia melarang 
dari perbuatan keji, kemungkaran dan permusuhan. Dia memberi pengajaran 
kepadamu agar kamu dapat mengambil pelajaran." (Q16:90). 


http://sutrisno.wordpress.com 



Ja’far Ash Shodiq a.s. 


Beliau mengirim arahan tersebut ke seluruh pelusuk kota. Tindakannya ini di 
ambil sebagai satu tanggungjawab dan seterusnya menjadi amalan dalam 
masyarakat. Orang ramai memuji Ibn Abdul Aziz kerana tindakan beliau itu. 

Umar juga bertanggungjawab memulangkan Tanah Fadak kepada keturunan 
Fatimah AS. Beliau menyerahkan Tanah Fadak kepada Imam Muhammad al- 
Baqir AS. Tindakannya itu mendapat kritikan sebahagian Ouraisy dan orang- 
orang Syria kerana pada tanggapan mereka Umar telah menyalahi keputusan 
Abu Bakar dan Umar al-Khattab. Umar bin Abdul Aziz berkata: " Tuntutan 
Fatimah ke atas Tanah Fadak adalah berasas dan tanah itu adalah miliknya. 
Fatimah sebagai penghulu wanita di syurga sudah tentu tidak akan membuat 
tuntutan palsu yang disandarkan kepada Rasulullah SAWA. Oleh itu dengan 
tindakan ini aku mengharapkan taqarrub kepada Allah dan NabiNya dan aku 
mengharapkan syufaat dari Fatimah, Imam Hasan dan Imam Husayn. 
Seandainya aku berada di pihak Abu Bakar, aku akan menerima permintaan 
Fatimah dan tidak akan menuduhnya pembohong." 

Umar meninggal dunia pada tahun 101 Hijrah. Kemudian jawatan khalifah jatuh 
ke tangan Yazid bin Abdul Malik. Yazid memegang tampuk pemerintahan selama 
5 tahun. Sementara itu ketika itu, usia Imam Ja'far al-Sadiq AS kira-kira 18 tahun. 
Berbeza dengan Umar bin Abdul Aziz yang adil, sebaliknya Yazid melakukan 
tindakan-tindakan yang sebaliknya. Beliau menulis surat kepada gabenor- 
gabenornya supaya kembali ke keadaan asal. Yazid merampas kembali Tanah 
Fadak. Seperti juga Yazid bin Muawiyah, Yazid bin Abdul Malik gemar kepada 
wanita-wanita dan minum arak. Ibn Abdul Rabbih meriwayatkan bahawa Abu 
Hamzah melukiskan perwatakan Yazid seperti berikut:" Dia meletakkan Hubabah 
di sebelah kanannya dan Salamah di sebelah kirinya. Kemudian dia meminta 
Hubabah menyanyikan lagu untuknya dan Salamah menuangkan arak untuknya. 
Apabila dia mabuk dia gemar mengoyakkan pakaiannya dan berkata:" Aku mahu 
terbang. Terbang ke neraka yang menjadi persemadian si penjenayah." 

Yazid meninggal dunia pada tahun 105 Hijrah dan digantikan pula oleh Hisyam 
bin Abdul Malik. Beliau menjalankan dasar yang kejam kepada para pengikut 
Ahlul Bayt AS. Hisyam memerintahkan golongan syiah dihancurkan. Ramai yang 
dimasukkkan ke dalam penjara dan juga dibunuh. Beliau merobohkan rumah 
Kumayt, seorang penyair yang menyokong Ahlul Bayt. Beliau menulis kepada 
Khalid bin Abdul Malik, gabenor Madinah supaya memenjarakan keturunan Bani 
Hasyim dan melarang mereka meninggalkan kota. Imam Muhamad al-Baqir 
wafat pada tahun 114 Hijrah akibat diracun oleh Ibrahim ibn Walid ibn Abdullah, 
anak saudara Hisyam bin Abdul Malik. Pada tahun 121 Hijrah Zaid bin Ali Zainal 
Abidin AS melakukan gerakan jihad menentang rejim Hisyam yang zalim itu. 
Walau bagaimanapun Zaid terbunuh bersama ramai pengikut-pengikutnya. 
Berita syahidnya Zaid disampaikan kepada Imam Ja'far al-Sadiq AS. Imam amat 
dukacita apabila mengetahui kejadian tersebut. Imam segera mengirimkan wang 
seribu dinar kepada keluarga pengikut-pengikut Zaid yang terkorban. 

Selepas peristiwa penentangan Zaid, Hisyam memerintahkan agar seluruh 
keluarga Abu Talib, terutamanya para pemukanya harus menjauhkan diri dari 
sebarang pemberontakan dan mengutuk para pemimpinnya. Di antara mereka 
ialah Abdullah bin Muawiyah dan Abdullah al-Mahdi tetapi nama Imam Ja'far al- 
Sadiq AS tidak disebut. Putra Zaid bernama Yahya meneruskan perjuangan 
ayahnya tetapi setelah tiga tahun bergiat di Khurasan, usaha Yahya itu gagal 
seperti juga ayahnya. Beliau terkorban ketika menentang khalifah Walid bin 
Yazid (125-126 Hijrah). 

Setelah kematian al-Walid bin Yazid pada tahun 126 Hijrah, Abdullah al-Mahdi 
bersama kelompoknya memutuskan untuk bertindak. Pada waktu menunaikan 
Haji di Mekah, Abdullah al-Mahdi mengundang kerabatnya dan para pengikutnya 
untuk membai'ah putranya Muhammad bin Abdullah. Pembai'ahan itu pertama 
kali dilakukan di Masjidil Haram dan kemudian di al-Abwa dekat Madinah. 
Menurut Abu Faraj, di antara yang mengangkat sumpah adalah tiga Abbasiyyah 
bersaudara iatu Ibrahim al-lmam, Abui Abbas al-Saffah dan Abu Ja'far al-Mansur 
serta anggota lain dari keluarga Abbasiyyah. Walau bagaimanapun, Al-Tabari 
hanya menyebut nama Abu Ja'far al-Mansur sahaja yang mengangkat sumpah 
membaiah Muhammad bin Abdullah. 

Pada tahun 129 Hijrah, sepucuk surat yang dikirimkan oleh Ibrahim bin 
Muhammad kepada Abu Muslim al-Khurasani di Khurasan jatuh ke tangan 
Marwan bin Muhammad (127-132H). Surat itu menekankan supaya bersikap 
keras terhadap sesiapa sahaja yang didapati menentang atau cuba mematahkan 
gerakan mendirikan Kerajaan Abbasiyyah. Walau bagaimanapun Ibrahim dapat 
ditangkap dan kemudian diseret ke Damsyik dan seterusnya di hantar ke Harran 
untuk dipenjarakan. Ibrahim al-lmam meninggal dunia dalam penjara. Sebelum 
meninggal dunia, beliau sempat mewasiatkan supaya jawatan kepimpinan 
diserahkan kepada saudaranya Abdullah Abu al-Abbas. Kufah hendaklah 
dijadikan pusat gerakan mereka. Beliau meminta supaya Abu al-Abbas bersama 
dengan sebilangan keluarga mereka berangkat ke Kufah. Justeru, Abu al-Abbas, 
Abu Ja'far Abdullah dan empat belas keluarga itu meninggalkan al-Humaimah 
menuju Kufah. 

Wakil Abbasiyyah di Kufah ialah Abu Salamah al-Khallal. Pada saat ini Abu 
Salamah memikirkan untuk membatalkan baiahnya terhadap Abbasiyyah kerana 
beliau berasa terikat kesetiaannya kepada Ibrahim al-lmam dan bukan kepada 
saudaranya Abu al-Abbas. Menurut al-Tabari, apabila kematian Ibrahim al-lmam 
sampai ke Kufah, Abu Salamah berniat untuk mendirikan Imamah Alawiyah. 
Dikatakan beliau menulis surat kepada Imam Ja'far al-Sadiq AS, Abdullah al- 
Mahdi dan Umar bin Ali Zainal Abidin, meminta mereka datang ke Kufah dan 
beliau akan mendokong Imamah mereka. Imam Ja'far al-Sadiq AS menolak 
tawaran tersebut. Ketika utusan itu menyerahkan surat tersebut kepada Imam al- 
Sadiq AS, Imam meminta lampu lalu membakar surat tersebut dan berkata 
kepada pemgirim surat itu:" Katakan kepada majikanmu itu apa yang telah kamu 
saksikan." Abdullah al-Mahdi meneriwa tawaran itu. Lalu Imam Ja'far al-Sadiq AS 

dilaporkan memperingati Abdullah dengan nada keras supaya " tidak melibatkan 
dan membahayakan jiwanya dan anaknya dalam politik itu kerana Abu Salamah 
bukan syiah kita dan orang Khurasan bukan pengikut kita." 

Pendirian Imam J'afar al-Sadiq AS tentang perjuangan tersebut adalah jelas 
dalam satu pertemuan di Abwa. Imam al-Sadiq AS terang-terang menolak 
dakwaan "al-Mahdi" itu. Malahan Imam al-Sadiq AS meramalkan kematian dua 
bersaudara itu (Muhammad bin Abdullah dan Ibrahim) di tangan al-Mansur. 

Syeikh al-Mufid telah meriwayatkan peristiwa pertemuan di Abwa dan penolakan 
Imam Ja'far al-Sadiq AS seperti berikut: 

"Sekumpulan Bani Hasyim bertemu di Abwa. Di antara mereka ialah Ibrahim bin 
Muhammad bin Ali bin Abdullah bin Abbas dan Abu Ja'far al-Mansur, Salih bin Ali, 
Abdullah bin al-Hasan dan dua orang anaknya Muhammad dan Ibrahim dan 
Muhammad bin Abdullah in Amr bi Uthman. Salih bin Ali berkata kepada 
mereka:" Kamu semua mengetahui bahawa kamu semua adalah orang-orang 
yang mereka hormati dan Allah telah membawa kamu semua berkumpul di sini. 
Justeru, berilah baiah kepada salah seorang daripada kamu dengan sepenuh 
jiwa kamu. Ikatkan diri kamu supaya Allah akan memberikan kemenangan 
kerana Dia sebaik-baik pemberi kemenangan." 

Abdullah bin Hasan memuji-muji Allah dan kemudian berkata:" Kamu semua tahu 
bahawa anakku adalah al-Mahdi. Lantaran itu marilah kita semua memberi baiah 
kepadanya." 

"Mengapa kamu semua membohongi diri kamu sendiri?" Tanya Abu Ja'far al- 
Mansur. Demi Allah kamu semua mengetahui bahawa tidak ada sesiapa yang 
akan dikuti oleh orang ramai selain orang ini," maksudnya Muhammad bin 
Abdullah. "Benar," Jawab mereka, "Inilah orang yang kami terima." Oleh itu 
mereka semua memberikan baiah kepada Muhammad. 

Ja'far bin Muhamad AS tiba dan Abdullah bin al-Hasan meminta Imam J'afar al- 
Sadiq AS duduk di sisinya. Abdullah mengulangi apa yang telah dikatakannya 
sebelum ini. Namun demikian, Ja'far al-Sadiq AS berkata: " Jangan lakukan 
perkara itu. Masa datangnya al-Mahdi belum tiba. Jika kamu (Abdullah) 
menganggap anakmu Mahdi, sebenarnya bukan, ataupun masa ini bukannya 
masa al-Mahdi. Hal ini kerana kamu dan saudara tua kami yang kami hormati, 
kami tidak akan mengabaikan kamu semata-mata untuk kepentinga baijah 
kepada anak kamu, walaupun sekiranya kamu hanya mahu bangkit demi kerana 
kemarahan di jalan Allah, amar ma'aruf da nahi mungkar." 

Abdullah menjadi marah dan berkata:" Aku faham pertentangan dalam kata-kata 
anda. Demi Allah, Allah tidak akan memberikan anda ilmu ghaib tetapi itu 
hanyalah semata-mata kerana rasa irihati kepada abakku yang menyebabkan 
anda bersikap demikian. 

"Demi Allah, bukan itu tujuanku," Jawab Imam Ja'far al-Sadiq AS, " tetapi orang 
ini saudaranya dan anak-anaknya." Kemudian beliau menyentuh belakang tubuh 
Abu al-Abbas dan memegang belakang tbuh Abdullah b al-Hasan. "Demi Allah, 
kekhalifahan bukan untuk anda atau kedua anak anda tetapi ia adalah untuk 
mereka (Abbasiyyah). Kedua anak anda akan terbunuh." Beliau AS berdiri dan 
bersandar di bahu Abd al-Aziz bin Imran al-Zuhri, beliau AS menyambung," 
Tidakkah anda melihat pemilik jubah kuning?" (maksudnya al-Mansur). "la," dia 
menjawab. "Demi Allah," beliau AS berkata," kami melihat pada suatu hari dia 
(Abu Ja'far al-Mansur) akan membunuhnya (Muhammad bin Abdullah)." "Adakah 
di akan membunuh Muhammad?" Tanya Abdul Aziz kepada Imam al-Sadiq AS. 
"Benar," beliau AS menjawab. Abdul Aziz melaporkan:" Aku berkata kepada 
diriku: "Demi Tuhan Ka'abah, dia irihati kepadanya." Tetapi, tidak lama kemudian, 
demi Allah, aku belum lagi kembali ke rahmatullah dan aku menyaksikan (Abu 
Ja'far al-Mansur) membunuh mereka berdua." 

Apabila Ja'far al-Sadiq AS berkata demikian, orang ramai pun bersurai. Abd al- 
Samad dan Abu Ja'far mengekori al-Sadiq AS dan bertanya," Abd Allah, adakah 
anda benar-benar bermaksud demikian?" "la," jawab beliau," Demi Allah aku 
benar-benar menyatakan hal itu dan aku mengetahuinya." 

Pelantikan Muhammad bin Abdullah al-Mahdi sebagai khalifah bayangan yang 
pertama adalah suatu helah politik golongan Abbasiyyah semata-mata untuk 
menarik sokongan orang-orang Alawiyyah. Apabila pemerintah Bani Umayyah 
terakhir dikalahkan pada tahun 132 Hijrah, Abu Salamah berhasrat untuk 
menegakkan kerajaan Alawiyah dan menyingkirkan golongan Abbasiyyah. 
Golongan Abbasiyyah lantas segera mengisytiharkan Abdullah Abu al-Abbas 
sebagai khalifah yang pertama. Dengan perlantikan itu jawatan khalifah telah 
tersingkir dari golongan Alawiyyah. 

Pemerintahan Bani Abbasiyyah 

Abu al-Abbas dilantik sebagai khalifah pada tahun 132 Hijrah. Abu al-Abbas 
menyerahkan tugas menghapuskan Marwan bin Muhammad, pemerintah Bani 
Umayyah terakhir kepada bapa saudaranya Abdullah bin Ali. Setelah 
pertempuran yang hebat d tebing Sungai Zab, anak Sungai Tigris, Dinasti 
Umaiyyah mengalami kekalahan. Marwan melarikan diri ke Palestin dan 
kemudian ke Mesir. Di sana beliau dibunuh pada 27 Dzul Hijjah 132 Hijrah. 

Abu Salamah kemudian turut dibunuh oleh khalifah Abu Abbas al-Saffah karena 
sikap pro-Alawiyyahnya. 

Pemerintahan al-Saffah berlangsung selama empat tahun. Pada zamannya, 
ramai penyokong Bani Umaiyyah dibunuh. Pembunuhan berlaku di kota-kota 
besar seperti Mekah, Madinah, Kufah dan lain-lain lagi. Imam Ja'far al-Sadiq AS 
pula di bawa ke Hirah, lraq. Al-Saffah memaksa Imam al-Sadiq AS tinggal di 
Hirah di bawah pengawasannya. Tidak lama kemudian Imam al-Sadiq AS 
dibenarkan kembali ke Madinah. 


http://sutrisno.wordpress.com 



Ja’far Ash Shodiq a.s. 


Selepas kematian al-Saffah, Abu Ja'far bin Muhammad al-Mansur pula menaiki 
takhta. Beliau menahan Imam Ja'fart al-Sadiq AS dan membawanya ke Samarra 
dan akhirnya dizinkan kembali ke Madinah. 

Muhammad al-Nafs al-Zakiyyah menolak baiah kepada al-Manusr. Akibatnya, 
pada tahun 140 Hijrah, al-Mansur memutuskan memaksa al-Nas al-Zakiyyah dan 
saudaranya Ibrahim membaiahnya. Perintah dikeluarkan untuk menangkap 
Abdullah al-Mahdi dan pemuka-pemuka Alawiyyah yang lain. Gerakan al-Nafs al- 
Zakiyyah mendapat sokongan ahli Hadith Madinah. Malik bin Anas memberi 
fatawa bahawa baiah yang diberikan kepada al-Mansur adalah tidak sah kerana 
ia dilakukan secara paksa. Pertempuran berlaku di antara al-Nafs al-Zakiyyah 
dan tentera al-Mansur pada tahun 145 Hijrah. Hasilnya pasukan al-Nafs al- 
Zakiyyah ditumpaskan dan Muhammad sendiri terbunuh. Selepas kegagalan al- 
Nafs al-Zakiyyah, saudaranya Ibrahim mengumpulkan penyokong-penyokongnya 
di Basrah. Masyarakat Kufah dan Basrah menyokong gerakan yang dipimpin 
oleh Ibrahim itu. Abu Hanifah yang pada suatu ketika dulu mengeluarkan fatwa 
menyokong gerakan Zaid bin Ali menentang khalifah Hisham bin Abdul Malik, kini 
turut mengeluarkan fatwa yang menyokong perjuangan Ibrahim menentang al- 
Mansur. Walau bagaimanapun gerakan Ibrahim turut menemui kegagalan. 
Ibrahim sendiri terbunuh bersama-sama pengikut-pengikutnya. 

Pada zaman pemerintahan al-Mansur, Imam Ja'far al-Sadiq AS mengarahkan 
para pengikutnya berdiam diri dan menunjukkan sikap patuh kepada al-Mansur. 
Imam AS berpesan:" Hendaklah kamu semua berdiam diri dan menunjukkan 
sikap patuh kerana kamu sedang berada di bawah penguasaan seorang raja 
yang mempunyai tipu daya yang kerananya gunung pun boleh runtuh." 

Walau bagaimanapun, al-Mansur tidak berpuas hati dengan sikap Imam AS dan 
para pengikutnya itu kerana mereka semua menganggap Imam Ja'far al-Sadiq 
AS sebagai Imam kaum Muslimin dan bererti kedudukannya lebih tinggi daripada 
al-Mansur. Muhammad Asqanturi berkata:" Aku pergi menemui al-Mansur dan 
mendapati beliau sedang berfikir. Aku bertanya kepada beliau mengapa beliau 
murung demikian?" Mansur menjawab:" Aku telah membunuh lebih daripada 
seribu keturunan anak perempuan Muhammad tetapi aku masih belum 
membunuh pemimpin mereka." Mansur berkata:" Aku tahu engkau 
menganggapnya sebagai Imam dan percaya dia itu adalah Imam kepada diriku, 
Imam engkau dan Imam seluruh dunia. Walayu bagaimanapun aku harus 
menemuinya sekarang." 

Riwayat di atas menunjukkan dendam al-Mansur kepada Imam J'afar al-Sadiq 
AS. Lebih-lebih lagi ajaran Imam Ja'far al-Sadiq AS telah berkembang pesat 
pada ketika itu dan dikatakan seorang daripada wazir al-Mansur yang bernama 
Rabi' adalah seorang syiah. Di dalam al-lqdul Farid diriwayatkan bahawa pada 
suatu ketika al-Mansur sampai ke Madinah dalam perjalanannya untuk ke 
Mekah, beliau meminta Rabi' mengundang Imam Ja'far al-Sadiq AS 
menemuinya. Beliau berkata," Semoga Allah membunuhku jika aku tidak 

membunuhnya." Rabi' sengaja melambat-lambatkan undangan itu tetapi 
akhirnya terpaksa menunaikan perintah atas perintah al-Mansur. Kemudian 
beliau menjemput Imam untuk bertemu dengan al-Mansur. Ketika Imam sampai, 
mulutnya seperti mengucapkan sesuatu. Beliau mendekati al-Mansur dan 
memberikan salam. Al-Mansur berkata: " Wahai Alah! Semoga engkau 
dihinakan. Engkau telah membuat angkara di wilayah-wilayahku. Semoga Allah 
membunuhku jika aku tidak membunuh engkau." 

Imam Ja'far al-Sadiq AS berkata:" Nabi Sulaiman mendapat takhta kerajaan dan 
beliau bersyukur kepada Allah. Nabi Ayyub mengalami penderitaan tetapi beliau 
menghadapinya dengan tabah. Nabi Yusuf ditindas dan beliau memaafkan si 
penindas. Kamu menggantikan mereka dan amat patut kamu mengikuti jejak 
mereka." 

Al-Mansur kemudian mengangkat kepalanya lalu berkata," Kamu lebih dekat 
kepada kami dan kerabat kami yang paling hampir daripada suku-suku lain." 
Beliau lalu memeluk Imam AS dan mendudukkannya di atas permaidani dan 
memulakan percakapan. Selepas itu beliau memerintahkan," Bawakan hadiah 
dan pakaian untuk Sadiq..." 

Apabila Imam yang suci itu keluar dari situ, Rabi mengekori dari belakang dan 
berkata," Selama tiga hari saya mempertahankan anda dan melakukan apa 
sahaja untuk menyelamatkan anda. Apabila anda menemui al-Mansur aku 
melihat bibirmu bergerak-gerak dan tiba-tiba dia tidak dapat berbuat apa-apa 
yang menyakitimu. Sebagai seorang yang bekerja untuk raja, saya amat 
memerlukan doa yang anda bacakan itu. Imam berkata," Katakan: Wahai Allah! 
Lindungi aku dengan mataMu yang tidak tidur, peliharakan diriku dengan 
kekuasaaanMu yang tidak akan menjadi sasaran kebinasaan, yang 
memungkinkan diriku tidak binasa, kerana Engkaulah segala harapanku yang 
ditujukan. Wahai Tuhanku! Ampunkan diriku, justeru Engkau telah mengurniakan 
diriku pemberian-pemberian yang melimpah, yang aku tidak dapat 
membalasnya, walaupun demikian Engkau tetap tidak menarik balik segala 
pemberian-pemberian itu dan banyaklah bencana yang menimpa diriku yang aku 
tertakluk olehMu, tetapi aku kurang kesabaran. Wahai Tuhan! Peliharakanlah 
diriku dengan keselamatan daripda tipudaya dengan bantuanMu dan 
kekuasaanMu dan aku memohon perlindungan dalam rahmatMu daripada 
kejahatan." 

Syaikh al-Mufid meriwayatkan kisah yang sama dalam versi yang lebih panjang 
seperti berikut: 

"Al-Mansur memerintahkan Rabi' membawa Abu Abdillah Ja'far AS menemuinya. 
Dia (Rabi') membawa Imam Ja'far AS mengadap al-Mansur. Apabila al-Mansur 
melihatnya, dia berkata," Semoga Allah membunuhku, jika aku tidak membunuh 
kamu. Kamu cuba mengancam kekuasaanku dan kamu cuba mengkhianatiku." 

" Demi Allah, tidak demikian, " balas Abd Abdillah AS. 

" Aku juga tidak bermaksud demikian. Jika anda telah diberitahu demikian, itu 
adalah satu pembohongan. Walau bagaimanapun, jika memang aku telah 
melakukan demikian, Nabi Yusuf telah dilayan dengan buruk dan beliau 
memaafkannya, Nabi Ayub menderita dan beliau bersabar, dan Nabi Sulaiman 
menerima anugerah kekayaan dan beliau bersyukur. Orang-orang ini adalah 
Nabi-nabi dan keturunanmu bersambung dengan mereka." 

"Memang benar, " balas al-Mansur. " Marilah ke sini." 

Imam bangun dan duduk di sisi al-Mansur dan kemudian al-Mansur 
menyambung:" fulan bin fulan telah melaporkan kepadaku tentang apa yang 
telah anda katakan." 

"Bawa dia ke sini Amirul Mukminin," Imam menjawab," supaya dia boleh 
berhujah denganku tentang perkara itu." 

Lelaki berkenaan dibawa ke hadapan mereka dan al-Mansur mengemuka soalan 
kepadanya: "Adakah engkau benar-benar mendengar apa yang telah engkau 
laporkan kepadaku tentang Ja'far?" 

"Ya, benar," lelaki itu menjawab. 

"Bersumpahlah," kata Abd Abdillah AS. 

"Adakah engkau sanggup bersumpah untuk itu?" kata al-Mansur. 

"Aku bersumpah," jawab lelaki itu. 

"Katakan: Aku berlepas diri dari kekuasaan Allah dan kekuatanNya dan aku 
berlindung kepada kekuasaan dan kekuatanku sendiri jika aku berbohong 
tentang Ja'far yang telah melakukan hal-hal tersebut dan telah berkata seperti 
yang telah aku laporkan," kata Abd Abdillah. 

Lelaki itu diam sejenak dan kemudian melafazkan sumpah sepertimana yang 
diajarkan oleh Imam Ja'far AS tetapi tidak sampai beberapa detik kemudian, 
kakinya menjadi kaku (mati). 

"Seret dia keluar, semoga Allah melaknatinya," seru Abu Ja'far al-Mansur. 

Al-Rabi' melaporkan:" Apabila Ja'far bin Muhammad AS menemui al-Mansur aku 
menyaksikan kedua bibirnya bergerak-gerak. Apabila kedua bibirnya digerakkan, 
kemarahan al-Mansur menjadi reda, justeru, apabila Imam Ja'far AS 
mendekatinya, beliau (al-Mansur) kelihatan menyukainya. Apabila Abd Abdillah 
AS keluar dari majlis itu, aku mengekorinya dari belakang dan berkata 
kepadanya:" Orang tadi (al-Mansur) adalah orang yang paling marah terhadap 
anda. Apabila anda masuk ke dalam, anda mengerak-gerakkan kedua bibir anda 

dan ketika kedua bibir anda bergerak-gerak, marahnya menjadi reda. Dengan 
perkataan apakah anda mengerakkan kedua bibir anda tadi?" 

"Dengan doa datukku al-Husayn bin Ali AS," beliau menjawab. 

"Semoga diriku menjadi tebusanmu," aku berkata," Apakah doa itu?" 

Beliau memberitahuku: 

"Wahai Yang Memeliharaku di saat kesusahan, Wahai Penolongku ketika 
menghadapi bencana, lindungi diriku dengan mataMu yang tidak tidur, lindungi 
diriku dengan bentengMu yang tidak boleh ditembusi (oleh sesiapa)." 

Al-Rabi' melaporkan:" Aku mempelajari doa itu dan tidak pernah menghadapi 
saat kesusahan." 

Pada ketika itu, aku bertanya kepada Ja'far bin Muhammad AS:" Mengapa anda 
melarang pembohong itu daripada bersumpah dengan nama Allah?" 

"Aku menahannya (daripada bersumpah dengan nama Allah) kerana Allah SWT 
akan menyaksikan lelaki itu memuji KeesaanNya dan memuliakanNya," beloau 
menjawab, " kerana hal itu Dia akan menangguhkan hukuman ke atasnya. Oleh 
yang demikian, aku memintanya bersumpah dengan cara yang engkau dengar 
tadi dan Allah menimpakan bala yang dahsyat ke atasnya (pada saat itu juga)." 

Sebelum peristiwa itu berlaku, Imam J'afar al-Sadiq AS dituduh memungut zakat 
untuk diberikan kepada Muhammad al-Mahdi yang menentang al-Mansur. Imam 
al-Sadiq AS juga dituduh menyokong pemberontakan Muhammad bin Abdullah 
dan saudaranya Ibrahim bahkan Imam Ja'far AS juga dituduh sebagai dalang di 
belakang pemberontakan tersebut. Pada hakikatnya semua tuduhan-tuduhan itu 
tidak benar. Walau bagaimanapun al-Mansur telah menggunakan ancaman yang 
keras dalam penyiasatannya terhadap Imam Ja'far al-Sadiq AS. Al-Mansur tidak 
memperdulikan sinar hidayah, kebaikan, kehormatan kerabat, silaturahim dan 
darjat ilmu Imam Ja'far al-Sadiq AS. 

Pada suatu ketika dialog antara Al-Mansur dengan kepada Imam AS. Imam Al- 
Sadiq AS dipanggil ke istana al-Mansur kerana beliau AS dituduh menulis surat 
kepada penduduk Khurasan supaya membatalkan baiah kepada al-Mansur: 
"Engkau ini wahai Ja'far tidak pernah memadamkan hasad dengkimu dan 
pencerobohanmu terhadap Ahlul Bayt Bani Abbas dan kamu merosakkan harta 
mereka. Dengan demikian Allah SWT menambahkan lagi perasaan hasad 
dengki dalam hatimu dan dengannya engkau sampaikan apa yang telah kamu 
mampu membuatnya." 

Al-lmam al-Sadiq AS menjawab: 

"Demi Allah SWT wahai Amirul Mukminin. Aku tidak membuat sesuatu daripada 
apa yang kamu katakan. Di zaman kekuasaan Bani Umaiyyah, pada hal kamu 
tahu mereka itu adalah manusia yang paling memusuhi kami dan kami tahu 
sesungguhnya mereka itu tidak berhak di dalam pemerintahan ini, namun 
demikian demi Allah SWT aku tidak pernah memberontak terhadap mereka dan 
mereka tidak pernah menerima sebarang gangguan dariku. Bagaimanakah kini 
aku membuat semua ini padahal engkau adalah sepupuku, kerabatku yang 
paling dekat, yang paling pemurah dan paling ikhsan kepada kami? 
Bagaimanakah aku boleh berbuat sedemikian rupa?" 

Lalu al-Mansur terdiam seketika. Kemudian dia menyambung lagi: 
"Wahai Ja'afar, tidak malukah engkau dengan usiamu yang tua ini, dengan 
nasab keturunan ini, tetapi bercakap perkara yang batil, memecahbelahkan 
kekuatan Muslimin, bercita-cita untuk menumpahkan darah dan menyebarkan 
fitnah di kalangan rakyat jelata dan wali Allah SWT?" 

Imam Ja'far al-Sadiq AS berkata: 

"Tidak demi Allah SWT! Wahai Amirul Mukminin! Aku tidak berbuat demikian. Ini 
bukan suratku, bukan tulisanku dan bukan cop moho cincinku." 

Lantas Al-Mansur menghunus pedangnya dan menyoal Imam AS bertalu-talu. 
Imam Ja'far AS tetap menafikan segala tuduhan tersebut. Kemudian al-Mansur 
memasukkan pedangnya semula ke dalam sarung. Lantas diam seketika dan 
kemudian berkata: 

"Aku menyangka bahawa engkau memang benar." 

Demikianlah bagaimana Ja'far al-Sadiq AS menjawab segala tuduhan itu dengan 
lembut dan bernas tetapi al-Mansur berkata kepadanya dengan bahasa yang 
kasar dan keras. 

Doktrin taqiyyah merupakan ajaran Ahlu Bayt AS yang bertujuan untuk 
memelihara diri dan yang lebih penting untuk menjamin survival Islam yang 
dibawa oleh Ahlul Bayt AS. Lantaran ini Imam al-Sadiq AS mengarahkan para 
pengikutnya mengamalkan taqiyyah pada keadaan-keadaan yang menuntut 
taqiyyah. Taqiyyah menjadi haram jika ia menyebabkan jiwa orang lain terancam. 
Al-Kulaini meriwayatkan dalam al-Kafi bahawa Imam Ja'far al-Sadiq AS berkata 
kepada Mua'lla ibn Khunays," Peliharalah urusan kami dengan segala rahsia dan 
janganlah engkau membocorkannya di khalayak ramai, kerana barang siapa 
merahsiakan dan tidak mendedahkannya, Allah akan memuliakan dirinya di 
dunia dan dijadikanNya nur di antara kedua matanya di akhirat, memandunya ke 
syurga. Wahai Mua'lla! Barang siapa yang membocorkan urusan kami di 
khalayak ramai dan tidak menyembunyikannya, Allah akan menghinakannya di 
dunia dan akan menarik balik nur di antara kedua matanya di akhirat, dan akan 
dijadikanNya kegelapan untuknya yang akan membawanya ke neraka. Wahai 

Mu'alla, sesungguhnya taqiyyah adalah Dinku dan Din bapaku dan seseorang 
yang tidak mengamalkan taqiyyah tidak mempunyai Din. Wahai Mu'alla, Allah 
menyukai seseorang yang beribadat secara sirr (sembunyi) sebagaimana juga 
Dia menyukai seseorang yang beribadat secara terang-terangan. Wahai Mu'alla 
barang siapa yang mendedahkan urusan kami, ia adalah seperti orang yang 
tidak mempercayainya." 

Doktrin taqiyyah memang mempunyai dasar dalam al-Qur'an Al-Qur'an surah 
16:106, bermaksud:" Barang siapa yang kafir kepada Allah sesudah beriman (dia 
mendapat kemurkaan Allah) kecuali orang yang terpaksa padahal hatinya tetap 
dalam iman." 

Namun demikian, Mu'alla sendiri telah dibunuh oleh Dawud bin Urwah kerana 
keenggannya mendedahkan nama-nama orang Syiah. Kisahnya sebagaimana 
dicatatkan oleh Muhammad Jawad Mughniyyah seperti berikut: 

"Mu'alla bin Khunays adalah di antara orang-orang yang rapat dengan Imam 
Ja'far al-Sadiq AS. Beliau menguruskan hal ehwal kewangan Imam Ja'far AS 
yang suci itu. Mansur menulis kepada Dawud bin Urwah, gabenor Madinah, 
memerintahkan supay Mu'alla dibunuh. Dawud memanggil Mu'alla dan berkata 
kepadanya: 

"Tuliskan nama-nama orang syiah yang engkau ketahui. Sekiranya engkau tidak 
mahu memberikan kerjasama, aku akan pancung kepalamu." 

" Mu'alla berkata: " Adakah engkau akan mengancam aku dengan kematian? 
Aku bersumpah dengan nama Allah seandainya salah seorang nama mereka 
berada di bawah tapak kakiku, aku tidak akan mengangkat kakiku itu." 

Dawud kemudian memenggal kepala Mu'alla dan menggantungnya. 

Di kalangan pengikut-pengikut Imam AS, taqiyyah diamalkan sesuai dengan 
ajaran Ahlul Bayt AS. Al-Kulaini meriwayatkan dari Abi Khalid Shaynulah (beliau) 
berkata: 

"Aku bertanya Abu Ja'far al-Thani AS (Muhammad al-Taqi AS), semoga diriku 
menjadi tebusanmu, pemimpin-pemimpin kami dalam hadith-hadith 
meriwayatkan dari Abu Ja'far AS (Muhammad al-Baqir AS) dan Abu Abdillah AS 
(Ja'far al-Sadiq AS) dan pada masa itu mereka terpaksa bertaqiyyah. Mereka 
lazimnya menyembunyikan tulisan-tulisan mereka dan seterusnya kitab-kitab ini 
tidak pernah dijadikan petikan (dalam meriwayatkan hadith-hadith). Sekarang 
mereka telah meninggal dunia dan kitab-kitab yang tersembunyi itu telah kami 
temui. 

Mendengar ini, Imam AS berkata: "Riwayatkan dari kitab-kitab tersebut kerana 
kitab-kitab tersebut adalah benar." 

Imam Ja'far al-Sadiq AS dan Ulama Fiqh 


Dua orang tokoh ulama fiqh yang hidup sezaman dengan Imam al-Sadiq AS 
ialah Abu Hanifah dan Malik bin Anas. Imam Ja'far al-Sadiq AS lebih awal wafat 
dari kedua-duanya. Abu Hanifah adalah pengasas madzhab Hanafi. Abu Hanifah 
banyak menggunakan qias bi ra'y dalam hukum-hukum fiqh. Imam Ja'far al- 
Sadiq AS tidak sependapat dalam hal ini kerana beliau AS tidak menerima qias 
sebagai satu kaedah fiqh. Suatu ketika Abu Hanifah datang menemui Abu 
Abdillah AS dan beliau AS mengemukakan soalah kepada Abu Hanifah," Wahai 
Abu Hanifah, telah sampai kepadaku bahawa anda menggunakan qias? Abu 
Hanifah menjawab," Benar, aku melakukannya." Imam AS kemudian berkata," 
Tidak boleh menggunakan qias dalam soal hukum kerana yang paling awal 
menggunakan qias adalah iblis, bila dia berkata," (Wahai Allah) Engkau 
menjadikan daku daripada api dan Engkau menjadikan Adam daripada tanah, 
oleh itu Iblis mengqiaskan api dengan tanah. Jika iblis membandingkan nuriyyah 
(cahaya) Adam dengan nuriyyah api dia akan mengetahui yang mana lebih afdal 
di antara kedua-duanya, dia akan mengetahui yang pertama itu lebih jernih 
daripada lainnya." 

Pada suatu kesempatan lain Imam Ja'far al-Sadiq AS menjelaskan: 
" Barang siapa yang menegakkan qias ke atas dirinya, tidaklah ia terlepas 
daripada menempuhi kekeliruan dan keraguan. Dan barang siapa yang mengikut 
pendapatnya sendiri dalam agama Allah, tidaklah ia terlepas daripada kekal 
sentiasa dalam keraguan-keraguan." 

"Abu Ja'far AS berkata," Barang siapa memberikan fatwa kepada manusia 
dengan berdasarkan pendapatnya sendiri (bi ra'y) maka sesungguhnya ia telah 
mengikut agama Allah dengan apa yang ia tidak ketahui. Dan barang siapa 
mengikut agama Allah dengan tidak ada pengetahuan ke atasnya, maka 
sesungguhnya ia telah bercanggah dengan kehendak Allah SWT kerana ia telah 
mengisytiharkan itu halal dan yang itu haram tanpa mengetahui kedudukan yang 
sebenarnya." 

Kaidah Abu Hanifah itu jelas bertentangan dengan pendapat Imam Ja'far al- 
Sadiq AS. Imam berpendapat Kitabullah dan Sunnah Rasul SAWA adalah 
lengkap dan sempurna. Ijtihad hanya mengikut al-Qur'an dan Sunnah Rasul 
SAWA. Oleh itu ijtihad bi ra'y (ijtihad dengan pendapat sendiri) tidak dibenarkan. 

Imam al-Sadiq AS berkata: 

"Tidak ada sesuatu perkarapun yang menjadi perbalahan di antara dua orang 
tetapi penyelesaiannya pasti boleh didapati dalam Kitabullah Azza Wa Jalla, 
walau bagaimanapun akal manusia tidak cukup tajam untuk sampai kepadanya." 

Beliau berkata lagi: 

"Tidak ada sesuatu perkarapun yang wujud tetapi semuanya telah dijelaskan 
dalam Kitabullah da al-Sunnah." 

Dalil al-Qur'an: 

"Dan Kami turunkan kepadamu al-Kitab (Qur'an) untuk menjelaskan segala 
sesuatu dan petunjuk serta rahmat dan khabar gembira bagi orang-orang yang 
berserah diri." [al-Qu'ran: 16:89] 

Dalam surah 6:38, Allah SWT berfirman, bermaksud: 

"Tiadalah Kami alpakan sesuatupun di dalam al-Kitab (al-Qur'an)." 

Konon dikatakan Abu Hanifah sudah menerima seluruh ajaran Imam al-Sadiq AS 
kecuali tiga pendapatnya yang bertentangan dengan pendapat Imam al-Sadiq 
AS. Pertama, Imam al-Sadiq AS berpendapat bahawa kebaikan itu berasal dari 
Tuhan, sedangkan kejahatan berasal dari perbuatan manusia sendiri. Abu 
Hanifah berpendapat bahawa segala yang baik dan jahat itu berasal dari Tuhan. 
Kedua Imam Ja'far AS berpendapat bahawa syaitan itu dibakar dalam api neraka 
pada Hari Oiamat. Abu Hanifah berpendapat api tidak dapat membakar api dan 
syaitan itu dicipta dari api. Ketiga, Imam Ja'far AS mengatakan bahawa melihat 
Tuhan di dunia dan akhirat mustahil. Abu Hanifah berpendapat setiap maujud 
mungkin melihat Tuhan jikalau tidak di dunia ia akan melihat nanti di akhirat. 
Kononnya perdebatan ini didengar oleh penganut-penganut ajaran Imam Ja'far 
AS bersemangat, lalu melempar kepala Abu Hanifah dengan sebiji bongkah 
tanah dari tembok. Tatkala orang itu ditanya mengapa, ia menjawab, bahawa ia 
tidak berbuat kejahatan itu, dan kejahatan itu datangnya dari Tuhan dan 
bukannya dari manusia dan bukan dari ikhtiyar, bahawa ia tidak dapat 
menyakitkan Abu Hanifah dengan bongkah itu kerana Abu Hanifah dicipta dari 
tanah, dan ia meminta Abu Hanifah memperlihatkan kesakitan, pada kepala, 
kalau benar ia dapat melihat Tuhan di dunia dan di akhirat." 

Malik bin Anas berasal dari Yaman. Beliau dilahirkan pada tahun 93 Hijrah di 
Madinah dan wafat pada tahun 173 Hijrah. Ada pendapat beliau dilahirkan pada 
tahun 95 Hijrah dan wafat pada tahun 179 Hijrah. Beliau tidak pernah 
meninggalkan kota Madinah. Beliau dianggap ahli ilmu Hadith dn ilmu fiqh. 
Beliau lebih banyak berjumpa dengan Imam Ja'far al-Sadiq AS dan beliau salah 
seorang daripada perawi-perawi hadith daripada Imam Ja'far al-Sadiq AS. 

Dalam Bihar al-Anwar, Imam Malik diriwayatkan pernah berkata mengenai Imam 
al-Sadiq AS: 

"Beliau termasuk di antara orang-orang ahli ibadah dan zahid yang agung, yang 
betul-betul takut akan Tuhannya serta terlalu banyak mengetahui tentang Hadith- 
hadith Rasulullah SAWA. Beliau adalah teman yang menyenangkan dalam majlis 
dan pergaulan. Majlisnya penuh dengan ilmu dan keberkatan. Bila beliau 
mendengar nama Rasulullah SAWA disebut, maka air mukanya cepat sekali 

berubah." Malik bin Anas juga pernah pergi menunaikan Haji bersama-sama 
Imam al-Sadiq AS. 

Murid-murid Imam Ja'far al-Sadiq AS 

Terdapat ramai murid-murid yang pernah belajar dari Imam al-Sadiq AS. Di 
antaranya ialah seperti Malik bin Anas dan Abu Hanifah. Di antara tokoh sufi pula 
ialah al-Fudayl bin lyad. Beliau dikatakan menulis sebuah kitab yang bernama 
Misbah al-Syari'ah dan dikatakan mengandungi satu siri pelajaran yang 
diterimanya dari Imam al-Sadiq AS. Fudayl meninggal dunia pada tahun 187 
Hijrah. Salah seorang tokoh Hadith yang mendapat pelajaran dari Imam al-Sadiq 
AS ialah Sufyan bin Uyaynah (wafat 198 Hijrah). Seterusnya Syu'bah bin Hajjaj 
(wafat 160 Hijrah) yang disebut oleh al-Syafie sebagai seorang yang amat ahli 
tentang Hadith di Baghdad, Hatim bin Ismail (wafat 180 Hijrah), Hafas bin Ghiyas 
yang pernah menghafal tiga atau empat ribu Hadith, Ibrahim bin Muhammad 
yang digelar oleh Abu Ishak al-Madani, pernah mengumpulkan hadith dari Imam 
al-Sadiq AS menjadi sebuah kitab yang dinamakan "Halal dan Haram", Abdul 
Aziz bin Umar al-Zuhri (wafat 197H), Ayyub al-Sajastani, Abdul Malik bin Juraih 
al-Quraisyi (wafat 149 Hijrah), Zuhair bin Muhammad al-Tamimi (wafat 162 
Hijrah) dan lain-lain lagi. 

Dari kalangan syiah ialah Aban bin Tughlab yang banyak meriwayatkan hadith 
dari Imam al-Sadiq AS, Aban bin Uthman bin Ahmar al-Bajari yang berasal dari 
Kufah yang telah menghasilkan karya "al-Mubtadi", "al-Ba'as", "al-Maghazi" dan 
"al-Wala". Ibn Hibban memasukkannya dalam senarai tsiqah iaitu orang-orang 
yang dipercayai dalam meriwayatkan hadith. Kemudian Bukhair bin A'yun al- 
Syaibani, Jamil bin Darraj bin Abdullah al-Nakhai, Hummad bin Usman in Ziyadar 
al-Rawasi, al-Harith bin Mughirah al-Nashri, merupakan tokoh periwayat hadith 
Imam al-Sadiq AS. Hisyam bin Hakam al-Kindi merupakan tokoh ulama syiah 
yang alim dalam ilmu agama dan falsafah, la juga seorang sahabat Imam al- 
Sadiq AS. 

Imam al-Sadiq AS pernah berkata tentang diri tokoh ini: 

"Engkau selalu diilhamkan oleh Tuhan dalam membantu golongan kami dengan 
lidahmu." 

Imam AS pernah juga berkata: 

"Orang ini pembantu kita dengan hatinya, lidahnya dan tangannya, 
mempertahankan hak-hak kita dan membela golongan (syiah) kita daripada 
musuh kita." 

Al-Kulaini memuji Hisyam ibn al-Hakam tentang ilmunya mengenai dirayah dan 
rawayah hadith-hadith Rasulullah SAWA yang sahih dan tentang kuat serta 
teguh pegangannya kepada al-Qur'an dan Sunnah. 

Sekitar Ajaran Imam al-Sadiq AS 
Tentang Akal 

Madzhab Ahlul Bayt AS memandang tinggi kepada penggunaan akal dalam 
kehidupan manusia khususnya dalam memahami hal ehwal agama Allah 
terutamanya dalam usuluddin. Al-Kulaini meriwayatkan sebuah hadith dari Imam 
al-Sadiq AS seperti berikut: 

"Sekumpulan sahabat-sahabat kami meriwayatkan dari Ahmad bin Muhammad 
dari ali ibn Hadid dari Samaah ib Mihran berkata: Aku sedang berada bersama- 
sama Imam Aba Abdillah AS. Beliau berada bersama-sama dengan jamaah 
pengikut-pengikutnya. Imam Aba Abdillah berkata:" Kenalilah akal dan tentera- 
tenteranya dan kenalilah kejahilan dan tentera-tenteranya. Seandainya kamu 
mengenalinya kamu akan mendapat petunjuk." 

Berkata Sama'ah:" Semoga diriku menjadi tebusanmu, kami tidak mengetahui 
kecuali apa-apa yang anda ajarkan kepada kami." Berkata Aba Abdillah AS: 

"Sesungguhnya Allah Azza Wa-Jalla telah menjadikan akal dari cahayaNya di 
sisi kanan ArasyNya dan ia (akal) itu adalah makhluk yang awal di antara ruh- 
ruh. Selepas kejadiannya Allah Tabaraka Wa-Ta'ala memerintahkannya pergi, 
akal menurut perintahNya. Kemudian Allah memerintahkan datang kepadaNya, 
akal menurut perintahNya. Kemudian Allah Tabaraka Wal-Ta'ala berfirman:" Telah 
Aku jadikan engkau makhluk yang agung dan Aku anugerahkan ke atas engkau 
karamah (kemuliaan) ke atas sekalian makhluk-makhlukKu." Kemudian Allah 
menjadikan al-Jahlu (kejahilan) daripada lautan masin da gelap dan 
memerintahkannya pergi. Al-Jahlu menurut perintahNya. Maka Allah 
memerintahkannya menemuiNya. Al-Jahlu enggan menurut perintahNya. Maka 
Allah berfirman:" Engkau angkuh," maka Allah melaknatnya. Selepas itu Allah 
mengurniakan tujuh puluh lima bala tentera kepada akal. Apabila al-Jahlu 
menyaksikan Allah memuliakan akal dan bagaimana Allah mengurniakan 
pembantu-pembantu kepada akal maka rasa permusuhan lahir dalam dadanya 
dan al-jahlu berkata kepada Allah," Wahai Tuhanku! Akal adalah suatu kejadian 
yang sama sepertiku, maka Engkau memuliakannya dan juga menguatkannya 
dengan bala tentera dan aku adalah kebalikan darinya. Aku tidak diberi kekuatan 
untuk menandinginya, maka kurniakanlah kepada ku bala tentera seperti mana 
yang Engkau berikan kepada akal. Maka Allah menerima permintaannya itu dan 
berfirman:" Sekiranya kamu mengengkari perintahku sekali lagi Aku akan 
putuskan engkau dan tentera-tenteramu dari rahmatKu." Al-Jahlu berkata," Aku 
redha dengan perintahMu." Maka Allah mengurniakan 75 tentera pembantu 
kepada al-Jahlu. 

"Al-Khair (kebaikan) adalah (wazir) pembantu kepada akal dan bertentangan 
dengan al-syar (kejahatan) dan itu adalah wazir kepada al-jahlu; al-iman adalah 
berlawanan kepada al-kufr; al-tasdiq (kepatuhan dalam hatiO adalah 

bertentangan kepada al-juhud (penolakan); al-raja' (harapan) adalah lawan 
kepada al-qanut (putus harap); al-adl (adil) adalah lawan kepada al-jawru 
(aniaya); al-redha lawan kepada al-suhtu (marah dan tidak suka); al-syukr 
(syukur) lawan kepada al-kafirun (menolak); al-tama' (optimisme) lawan kepada 
al-ya'su (pesimisme); al-tawakal lawan kepada al-qaswah (angkuh); al-rahmah 
lawan kepada al-ghadhib (marah); al-ilm berlawanan kepada al-jahlu; dan ak- 
fahm (faham) lawan kepada al-hamaq (dungu); al-affah (menjauhkan diri 
daripada yang haram) lawan kepada haaltahtika (sifat tidak malu - mengerjakan 
yang haram); al-zahid lawan kepada al-raghbah (sifat suka dunia); al-rafiq 
(lemah-lembut) lawan kepada al-hariq (kebodohan dan kejanggalan); dan al- 
rahbah (takutkan Allah) lawan kepada al-juratu (berani menentang Allah); al- 
somtu (diam) lawan kepada al-hazir (sombong); dan al-istaslam (menyerah diri 
kepada Allah) lawan kepada al-istakbar (bongkak dan angkuh); al-taslim 
(menyerah) lawan kepada al-syakk (ragu-ragu); al-sobr lawan kepada al-jaza'u 
(tergesa-gesa); dan al-sofhu (ampun) lawan kepada al-intaqam (dendam); al- 
ghina (sifat memadai-puas hati) lawan kepada al-faqir (meminta-minta); dan al- 
tazakkir (mengingati Allah) lawan kepada alsahwa (lupa); dan al-hifzu 
(pemelihara) lawan kepada al-nisyan (pelupa dan tidak peduli); al-ta'attapa 
(cenderung dan simpati) lawan kepaa al-qati'ah (menyekat-mendinding); al- 
qanau' (puas dan rela) lawan kepada al-hirsu (tamak); dan al-mawaddah (kasih 
sayang) lawan kepada al-adawah (permusuhan); al-mauasah (konsolasi) lawan 
kepada al-mana' (menghalang); dan al-wafa' (kesetiaan) lawan kepada al-ghadar 
(belot); al-ta'ah (taat) lawan kepada al-ma'siyah (maksiat); al-khudu' (tunduk) 
lawan kepada al-tatawil (dominasi); al-salamah (keselamatan) lawan kepada al- 
bala'; dan al-habba (kasih sayang) lawan kepada al-bughdu (kebencian); dan al- 
sidqu (yang benar) lawan kepada al-kazab (pembohong); dai al-haq lawan 
kepada al-batil; dan al-amanah lawan kepada al-khianat; al-ikhlas lawan kepada 
al-syaubu (bercampur matlamat); al-syahamah (bijaksana dan berani) lawan 
kepada al-baladah (bodoh dan penakut); al-fahm (faham) lawan kepada al- 
ghabawah (bebal); dan al-ma'rifah lawan kepada al-ankar (engkar); al-mudarah 
(menjaga rahsia) lawan kepada al-mukasyafah (pembuka rahsia-belot); al- 
salamah (sejahtera) lawan kepada al-makarah (tipudaya); al-kitman (menutup 
rahsia) lawan kepada al-fasya' (berhamburan); dan al-solah lawan kepada al- 
adha'ah (mengabaikan solat); al-saum (berpuasa) lawan kepada al-iftar (gemar 
makan); al-jihad lawan kepada al-naklu (terbelenggu dari jihad); al-Hajj 
( mengikat perjanjian kepada Allah iaitu tidak menyembah kecuali Allah)lawan 
kepada al-misaq (memungkiri perjanjia tersebut); al-saun (menjaga dan 
memelihara cerita-cerita orang lain) lawan kepada al-namimah (membuat cerita); 
dan al-biru al-walidani (berbuat baik kepada ibubapa) lawan kepada al-uquq 
(derhaka kepada ibubapa); al-haqiqah (realiti) lawan kepada al-riya" (pamer); al- 
ma'ruf lawan kepada mungkar; al-sitru (menutup diri) lawan kepada al-tabaraj 
(menunjuk); al-taqiyah (memelihara rahsia kepentingaan agama daripada 
musuh) lawan kepada al-iza'ah (penzahiran yang mengakibatkan kehilangan 
kerosakan); dan al-insaf (sedar akan kebenaran dan keadilan) lawan kepada al- 
hamiyyah (berat sebelah); al-tahiah (bercampur dalam masyarakat seperti mesra 
dalam hubungan sosial) lawan kepada al-baghyu (menentang); dan al-nuzafah 

(bersih) lawan kepada al-qazir (kotor); dan al-haya-u (bersopan) lawan kepada 
al-jala' (tidak sopan); al-qasdu (sederhana) lawan kepada al-udwan (melampau); 
dan al-raha (kesegaran hati) lawan kepada al-ta'abu (depresi - murung); dan al- 
sahalah (memudahkan) lawan kepada al-su'ubbah (menyukarkan); al-barakah 
(berkat - bertambah-tambah) lawan kepada al-mahku (hilang berkat dan binasa); 
dan al-afiat (keselamatan) lawan kepada al-bala' (malapetaka); dan al-qawam 
(keteguhan) lawan kepada al-mukathirah (banyak cakap); dan al-hikmah 
(bijaksana) lawan al-hawa' (mengikut hawa nafsu - cinta dunia); al-waqar 
(kehormatan) lawan kepada al-hiffah (sifat rendah akal budi); dan al-istighfar 
(memohon ampun) lawan kepada al-ightirar (tidak jujur dengan taubat); al- 
muhafizu (memelihara) lawan kepada ahaaltahawun (cuai dan abai); ak-du'a 
(berdoa kepada Allah SWT) lawan kepada al-istankafa (memandang rendah - 
mudah dan tidak mahu berdo'a); dan al-nasyyat (cergas) lawan kepada al-kasal 
(malas); al-farah (sukacita) lawan al-hazan (dukacaita); al-ulafah (mesra- 
berkawan, dan bersatu) lawan kepada al-furqah (berpecah-belah); dan al-saha'a 
(murah hati) lawan kepada al-bakhil (kedekut)." 

"Maka semua sifat-sifat yang dikatakan itu akan menjadi pasukan tentera yang 
kuat dan bertenaga kepada akal dan semua sifat-sifat ini tidak akan berpadu ke 
dalam diri seseorang jua kecuali Nabi SAWA, wasinya AS, dan mu'min yang 
imannya telah diuji oleh Allah SWT. Dan tidak ada sahabat kepada kami (para 
Imam) yang tidak memiliki sifat-sifat tersebut tetapi memiliki sifat-sifat yang 
diperuntukkan kepada kejahilan sehingga dia membina akalnya ke arah 
kesempurnaan dan mengikis segala kelemahan yang lahir daripada kejahilan. 
Maka para peringkat ini dia dikurniakan darjat kemuliaan bersama dengan Nabi 
SAWA dan wasi-wasinya. Dan sesungguhnya dia mencapai kedudukan tersebut 
dengan makrifat al-akal dan tentera-tenteranya dan setelah menjauhkan dirinya 
daripada al-jahlu dan tentera-tenteranya. Dan semoga Allah mengurniakan kita 
kemampuan untuk taat kepadaNya dan mendapat redhaNya." [Al-Kafi, Kitab aqal 
wal-jahlu, hadith nombor ke-14]. 

Imam Ja'far al-Sadiq AS juga berkata: 

"Barang siapa mempunyai akal, baginya mempunyai Din, dn barang siapa 
mempunyai Din, baginya tempat di syurga." [Al-Kafi, Kitab al-aqal wal-jahlu, 
hadith nombor 6] 

Imam al-Sadiq AS mentakrifkan akal seperti berikut: 

"(seseorang bertanya kepada Imam al-Sadiq AS) Apakah itu akal?" Imam 
menjawab: "Akal adalah dengannya al-Rahman (Allah SWT) disembah dan 
dengannya memperolehi al-jinan (syurga)." 

Dalam dialog seterusnya, Imam al-Sadiq AS ditanya:" Apa pula yang dilakukan 
oleh Muawiyah?" Imam menjawab:" Itu adalah al-nukarak (pengengkaran - 
penipuan) la adalah sifat syaitan, walaupun kelihatannya macam akal tetapi ia 

bukan sifat akal yang sebenarnya." [Al-Kafi, Kitab al-aqal wal-jahlu, hadith 
nombor 3] 

Imam al-Sadiq juga menjelaskan peranan akal seterusnya: 
"Melalui akal manusia mengenal KhaliqNya dan melalui akal mereka mengenal 
diri mereka itu tidak tercipta dengan sendirinya tetapi Dialah (Allah SWT) yang 
mengaturkan (al-mudabbir) mereka dan mereka adalah yang ditadbir (al- 
mudabbar) olehNya. Melalui akal mereka memahami objek-objek ciptaanNya, 
langit, bumi, matahari, dan bulan dan malam dan siang. Melalui akal mereka 
menyedari bahawa ada Pencipta (al-Khaliq) dan Pengatur (al-Mudabbir) ke atas 
diri mereka dan bagi seisi alam ini itu sudah sewajarnya ada dan akan sentiasa 
ada. Nelalui akal mereka dapat mengenalpasti (arif) kebaikan daripada 
keburukan. Dan melalui akal mereka dapat mengenal dan memahami kegelapan 
(zulumah) yang terkandung dalam kejahilan dan cahaya (nur) yang terkandung 
dalam ilmu pengetahuan (ilm). Semua ini ditunjukkan kepada manusia melalui 
akal. "[Al-Kafi, Kitab al-aqal wal-jahlu, hadith nombor 35] 

Kepentingan Ilmu 

Diriwayatkan dari beliau AS:" Telah bersabda Rasulullah SAWA:" Mencari ilmu 
wajib bagi setiap Muslim. Ketahuilah bahawa Allah mencintai orang-orang yang 
sentiasa ingin menuntut ilmu." [Al-Kafi, Jilid 1, hadith nombor 41 -5.] 

Imam Ja'far al-Sadiq AS berkata:" Ulama adalah pewaris Nabi-nabi dan 
sesungguhnya Nabi-nabi tidak mewariskan dirham atau dinar, tetapi mereka 
meninggalkan hadith-hadith. Barang siapa mengambil sebahagian daripadanya 
maka dia telah mengambil satu bahagian yang berguna. Oleh itu lihatlah sumber 
daripada mana hadith-hadith itu diperolehi. Sesungguhnya sumbernya adalah 
daripada kami (Ahlul Bayt AS). Setiap seorang daripada kami akan menjelaskan 
penyelewengan yang dilakukan oleh golongan yang melampau, memadamkan 
segala kebatilan, dan takwil golongan yang jahil." [Al-Kafi, Jilid 1, hadith nombor 
47-2] 

Tentang Tauhid 

Dari Aba Abdillah AS, berkata:" Ketika Amirul Mu'minin sedang memberi khutbah 
di mimbar di masjid Kufah, seorang lelaki bernama Dhi'lib, seorang yang terkenal 
pandai berucap, bangun dan bertanya," Wahai Amirul Mu'minin!" Adakah anda 
melihat Tuhan anda?" Amirul Mu'minin menjawab," Celakalah kamu, wahai 
Dhi'lib, Aku tidak menyembah Tuhan yang tidak aku melihatNya. Lelaki itu 
bertanya lagi: " Bagaimana anda melihatNya?" Beliau menjawab: " Celaka 
engkau. Mata manusia tidak boleh melihatNya dengan penglihatan mata, tetapi 
mata hatilah yang melihatNya dengan hakikat iman." [Al-Kafi, Jilid 1, hlm. 69.] 

Imam al-Sadiq AS meriwayatkan tentang tauhid yang sebenarnya: 
"(Allah itu) Maha Suci dari apa yang disifatkan oleh orang-orang yang 

menyifatkanNya, yang menyerupakanNya dengan makhlukNya, yang 
mengatakan sesuatu yang dusta tentang Allah. Maka ketahuilah, semoga Allah 
merahmatimu bahawa madzhab yang sahih dalam tauhid adalah yang 
diturunkan oleh al-Qur'an mengenai sifat-sifat Allah Azza Wal-Jalla. Maka 
hilangkan dari Allah segala nafi (negatif) ataupun penyerupaan pada DiriNya. Dia 
adalah Allah yang pasti wujudNya, Maha Tinggi dari apa yang disifatkan oleh 
para pemyifat. Dan janganlah kamu semua melampaui al-Qur'an, sebab jika 
demikian kamu akan sesat setelah memperolehi penjelasan." [Al-Kafi, Jilid 1, 
hlm.100] 

Persaudaraan Islam 

Imam al-Sadiq AS berkata:" Dekatkanlah dirimu kepada Allah melalui kasih 
sayang terhadap saudara-saudaramu." 

Imam al-Sadiq AS berkata: 

"Ingatlah bahawa jika kamu menolong saudara seagamamu, kamu akan 
memperolehi penghargaan yang lebih tinggi oleh saya daripada kamu 
menyelesaikan tawaf mengelilingi Ka'bah seminggu lamanya. Dan Imam AS 
menambah:" Seseorang datang kepada Imam Hasan AS dan memohon bantuan 
dalam kesulitannya. Imam Hasan dengan segera memakai kasutnya dan pergi 
bersamanya. Dalam perjalanan, mereka tiba di suatu tempat di mana Imam 
Husayn AS sedang solat. Imam AS bertanya kepada orang itu:" Mengapa kamu 
tidak berhubung kepada Husayn untuk menolongmu dalam kesulitan yang 
sedang kau hadapi?" Orang itu menjawab:" Wahai cucu Rasulullah! Maksud 
saya sebenarnya demikian, tetapi beliau sedang dalam khusyuk, maka saya 
tidak jadi pergi kepadanya." Berkata Imam Hasan AS:" Tetapi seandainya ia telah 
menerima kesempatan itu untuk menolongmu maka hal itu akan lebih baik 
daripada khalwat (beribadat sendirian) selama satu bulan. "[Al-Kafi, Jilid 2, 
hlm.158] 

Sifat Orang Beriman 

Al-Kulaini meriwayatkan dalam al-Kafi dari Ali bin Ibrahim dari ayahnya dari Ibn 
Abi Umayr dari al-Qasim ibn Urwah dari Abui al-Abbas, dia berkata: Abu Abdillah 
AS berkata: 

"Barang siapa yang menyukai amalan baiknya dan tidak menyukai amalan 
buruknya maka dia adalah Mukmin." 

Di dalam riwayat yang lain Abu Abdillah AS berkata: 
"Orang Mukmin menyumbangkan banyak kebaikan dan mengambil darinya 
sedikit, dia sangat bijak dalam menguruskan dirinya dan tidaklah terjatuh ke 
dalam satu lubang dua kali." 

Di dalam riwayat yang lain, Abu Abdillah AS berkata: 
"Orang beriman tidak akan melalui empat puluh malam tanpa menilai urusan 
yang (telah dilaluinya) yang menyusahkan hatinya dan membuat ia mengingati 
(Allah SWT)." 

Al-Qur'an Dan al-Sunnah 

Dari Abu Abdillah AS berkata: 

"Setiap sesuatu yang kamu terima, maka kembalikanlah ia kepada Kitab Allah 
dan al-Sunnah. Setiap hadith yang tidak sesuai dengan Kitab Allah, (sebenarnya) 
ia adalah palsu." [Al-Kafi Jilid 1, Kitab Fadl al-llm, hadith 203-3] 

Dari Abu Abdillah AS berkata: 

"Sesungguhnya fuqaha yang sebenarnya ialah yang zuhud terhadap dunia, 
cenderung kepada akhirat dan berpegang kepada sunnah Nabi SAWA." [Al-Kafi, 
Jilid 1 , Kitab Fadl al-llm, hadith 208-8] 

Kewafatan Imam Ja'far al-Sadiq AS 

Imam al-Sadiq AS wafat pada 25 Shawwal 148 Hijrah kerana diracun oleh 
gabenor Madinah atas perintah khalifah al-Mansur. Mendengar berita kesyahidan 
Imam aS, al-Mansur menulis surat kepada gabenor Madinah, dan 
memerintahkannya pergi ke rumah Imam AS, berpura-pura meminta wasiat dari 
Imam AS dan membacakannya. Sebenarnya ia bertujuan untuk menghapuskan 
sesiapa juga yang dipilih oleh Imam AS untuk menggantikannya beliau sebagai 
pewaris Imamah. Ketika gabenor Madinah itu melaksanakan perintah al-Mansur 
itu, ia mendapati Imam AS telah memilih empat orang sebagai penggantinya. 
Mereka ialah al-Mansur sendiri, gabenor Madinah, Ismail, putera Imam AS yang 
sulung (yang telah meninggal dunia) dan Imam Musa al-Kazim AS. Pada 
hakikatnya pengganti Imam Al-Sadiq AS ialah Imam Musa al-Kazim AS.Walau 
bagaimanapun dengan wasiat Imam As yang mengelirukan itu, maka niat jahat 
al-Mansur akhirnya gagal dilaksanakan. 

Jenazah Imam al-Sadiq AS dikebumikan di perkuburan al-Baqi', Madinah iaitu 
bersebelahan dengan makam al-Hasan AS, makam ayahnya al-Baqir AS, dan 
makam datuknya Imam Ali Zainal Abidin AS. 

Imam Ja'far al-Sadiq AS hidup bagaikan cahaya yang memancarkan kilauannya 
untuk menyinari jalan umat Islam sepanjang zaman. 

Sumber : www.abatasya.net 

